text:
Ghitarra
La ghitarra (dal grec vegl kιθάpa[1] per in instrument en furma da lira) è in instrument da musica che fa part da la famiglia da las lautas a chascha cun culiez. Areguard la moda co ch’il tun vegn creà sa tracti d’in instrument a cordas, areguard la tecnica da sunar è la ghitarra in instrument da trair. En pli differenziesch’ins tranter ghitarras acusticas ed electricas.
Ghitarra acustica[modifitgar | modifitgar il code]
Construcziun[modifitgar | modifitgar il code]
La ghitarra – tant acustica sco electrica – sa lascha divider en trais parts: culiez, chau e corpus.
Culiez[modifitgar | modifitgar il code]
Il culiez furma la part centrala da la ghitarra. I dat ghitarras senza corpus e ghitarras senza chau e schizunt la varianta minimala che desista dad omaduas parts; ma adina posseda la ghitarra in culiez. Sur quel èn stendidas las cordas tranter giuf (al chau) e punt (vi dal corpus).
Il culiez consista per regla d’in toc lain central, sin il qual vegn tatgada in’aissa da tuc fatga d’in auter lain. Questa construcziun en duas parts serva a la stabilitad e fa ch’il culiez sa lascha sunar meglier; plinavant han las differentas sorts da lain ina grond’influenza sin il tun da l’instrument.
Tar ghitarras classicas cun cordas da begl u da material sintetic consista la part centrala dal culiez d’in toc lain massiv. Tar blers instruments cun cordas d’atschal, surtut ghitarras da western resp. da steel sco er ghitarras e bass electrics, è percunter anc laschà en il lain in bastun da fixaziun che gida a tegnair pitg a la tracziun da las cordas sin il culiez.
Normalmain è l’aissa da tuc munida cun traversas. Quellas gidan a scursanir precisamain las cordas cura ch’ins vul producir in tschert tun. Mintga tschancun da l’aissa da tuc tranter duas traversas correspunda ad in pass d’in mez tun. Las traversas da ghitarras modernas consistan per regla d’argient nov. Damai che las traversas èn fixadas vi da l’aissa da tuc uschia ch’ins na las po betg muventar, n’èsi da princip betg pussaivel da producir tuns che giaschan tranter ils pass d’in mez tun. Cun agid da tschertas tecnicas da sunar sco per exempel trair la corda (bending) u bottleneck (resp. slide) sa lascha questa restricziun tuttina guntgir.
La furma dal culiez variescha tut tenor il gener da ghitarra. Ghitarras classicas han in culiez plitost lad ed èn artgadas be levamain; ghitarras cun cordas d’atschal han percunter in culiez pli graschel e bunamain mezradund ed er l’aissa da tuc è artgada pli ferm.
A la fin da l’aissa da tuc sa chatta la punt. Tar ghitarras classicas consista quella per il solit da material sintetic u dad oss. La platta che tegna la punt vegn per regla tatgada sin il corpus u fermada a la fin da quel. Quella cumpiglia er l’indriz da fermar il cumenzament da las singulas cordas e sa numna perquai fixaziun da las cordas.
Chau[modifitgar | modifitgar il code]
Sisum il culiez sa chatta il chau u la platta da chau. Qua vegn la finiziun da las cordas fermada vi da las claviglias. Cun agid da la mecanica correspundenta vegnan las cordas stendidas; accordadas vegnan ellas medemamain cun regular la tensiun. La pressiun necessaria sin il giuf vegn gudagnada cun volver in pau ad angul la platta da chau u cun variar la posiziun da las claviglias.
Tar tschertas ghitarras (surtut electricas) datti construcziuns spezialas dal chau. Per exempel datti models, tar ils quals las cordas vegnan arretadas vi dal giuf per cuntanscher ina meglra stabilitad dal tun (surtut en cumbinaziun cun sistems da vibrato). Anc pli lunsch van quels models che desistan dal tuttafatg da la platta dal chau. En omadus cas vegnan las claviglias remplazzads u cumplettads tras ina mecanica d’accordar ch’è situada vi da la punt. En quests cas mida pia la funcziun d’accordar quasi plazza per 180°.
Corpus[modifitgar | modifitgar il code]
Tut tenor furma da construcziun da la ghitarra sa preschenta il corpus a moda fitg differenta. Instruments acustics cumpiglian per regla in corp da resonanza da lain che consista dal fund, da las rischlas e da la cuverta. La part sura ha ina fora da resonanza radunda (u per part er en furma da clav da violina). I dat però er construcziuns cumplettamain differentas, en spezial tar ghitarras electricas. Il pli derasadas èn qua las ghitarras a mesa resonanza (che possedan bain in corp da resonanza, ma ch’han recepturs dal tun electrics) e las uschenumnadas solidbody (senza corp da resonanza).
Sin u sur il corpus sa chattan la punt e la fixaziun da las cordas. Er qua datti las pli diversas furmas da construcziun cun agids per adattar la posiziun da la corda, la mensura exacta u cun funcziuns spezialas (p.ex. tremolo tar ghitarras electricas).
Istorgia[modifitgar | modifitgar il code]
Instruments sumegliants a la ghitarra eran gia en diever enturn 5000 a.C. In instrument che fa endament la lauta europeica è da chattar sin in reliev en il tempel da Hammurapi a Babilon (1792–1750 a.C.). Er dissegns egipzians dal temp dals faraos mussan dunnas che sunan instruments che sumeglian ghitarras.[2]
La precursura directa da la ghitarra odierna furma la vihuela spagnola dal temp da la renaschientscha. Ella posseda in corpus relativamain graschel ed è gia munida cun ina platta da claviglias.
Etimologia[modifitgar | modifitgar il code]
Il num ‹ghitarra› è vegnì surpiglià dal spagnol. Da là deriva il term guitarra sur l’arab qīṯāra dal grec vegl kιθάpa (kithara). Tar la kithara greca sa tracti però d’ina lira che po plitost valair sco antecessura da la citra.
En la lingua araba vegniva l’instrument er numnà عود (al-oud, ‹il lain›). Da quest term è sa sviluppà il pled medieval ‹lauta›. Quest svilup etimologic lascha supponer ch’ils Maurs hajan purtà en Spagna l’oud (che vegniva er numnà da quel temp barbat).
Preistorgia[modifitgar | modifitgar il code]
Ins suppona che la ghitarra saja sa sviluppada or d’instruments che funcziuneschan sumegliant sco in monochord. Tals instruments derivan tgunschamain d’in simpel artg cun frizzas.[3] En la Frantscha dal Sid existan picturas da cuvels (da ca. 14 000 a.C.)[4] che mussan probablamain in musicant che dovra sia bucca sco corp da resonanza per in uschenumnà artg da bucca (sumegliant a la sgara da bucca)[5]. Questa supposiziun sa basa però sulettamain sin il fatg ch’i dat anc oz tals instruments (sco per exempel il berimbau) e ch’i sa lascha far fitg bain la punt da tals instruments a corda rudimentars ad instruments che sumeglian la ghitarra.[6]
Tals instruments sumegliants a la ghitarra èn la saz tirca u la sitar da l’India. La sitar deriva da la setar persiana ch’aveva oriundamain trais cordas (se ‹trais›, tar ‹cordas›). Cura ch’igl è però vegnì sunà l’emprima giada sin in antecessur da la ghitarra per propi è grev da dir. Illustraziuns da la Mesopotamia e da l’Egipta mussan instruments a cordas cun in culiez ed in corp da resonanza, uschia ch’ins po supponer che quai saja stà il cas dal temp da las emprimas culturas autas.
Ils Grecs vegls sunavan liras (lautas a giuf). Pir en il temp hellenistic han els er cumenzà a sunar lautas che lubivan da scursanir la lunghezza da las cordas. Quests instruments sa cumponivan d’in corp da resonanza che gieva a finir en dus bratschs laterals. Quels vegnivan colliads in cun l’auter tras ina traversa vi da la quala pudevan vegnir fixadas las cordas.
Suenter ch’ils Romans ha conquistà la Grezia è quest instrument sa derasà en l’entir Imperi. Ma er instruments a corda cun chascha da resonanza e culiez eran en diever ed han schizunt fatg in pass decisiv: il culiez che tanscheva oriundamain per lung sur l’entira chascha da resonanza è da nov vegnì fermà sisum vi da quella, sco quai è anc il cas tar las ghitarras odiernas. Quests instruments vegnivan surtut sunads da las classas socialas inferiuras, pia er dals schuldads, ils quals als han purtà en Spagna en rom da las Guerras punicas (264–146 a.C.). Qua ha il term kithara cumenzà a sa differenziar da sia muntada oriunda e na sa referiva betg pli a la lauta a giuf.
Temp medieval[modifitgar | modifitgar il code]
Tras l’influenza dal cristianissem èn er sa midadas las pretensiuns envers ils instruments. Surtut la polifonia ha clamà suenter in ulteriur svilup da las furmas da construcziun. Il corp da resonanza è uss per gronda part vegnì collà ensemen or d’aissettas e las parts lateralas èn vegnidas sturschidas vers anora per dar dumogn a la pressiun dal culiez. Plinavant è la furma ventrusa dal corp da resonanza vegnì remplazzà pli e pli tras furmas plattas sco tar las ghitarras odiernas.
Quests instruments eran bain er enconuschents en las ulteriuras parts da l’Europa, ma en diever eran els surtut en Spagna. Dapi il 711 regivan là ils Maurs ch’avevan gia prendì cun els da lur patria l’oud, ina lauta araba che vegn sunada senza traversas. Da l’oud è sa sviluppada la lauta da la renaschientscha ch’è construida sumegliantamain, ma che dispona gia da traversas: cordellas da bigl u d’auter material ferm èn vegnidas fermadas enturn il culiez en la dretga distanza. Da quella han ils Spagnols sviluppà la vihuela[7] che dispona da la medema constellaziun da cordas, ma ch’ha in corpus plat. La vihuela dueva alura sa sviluppar a la ghitarra odierna.
Renaschientscha, baroc e romantica[modifitgar | modifitgar il code]
La musica dal 17avel tschientaner è per gronda part sa mantegnida en furma da tabulaturas. A partir dal temp dal baroc ha la musica da ghitarra cumenzà ad accentuar adina pli ferm ils accords. A quest svilup ha be la guitarra pudì s’adattar en la construcziun; la vihuela è percunter svanida. Er quest svilup ha gì lieu en Spagna, t.a. sut l’influenza da Gaspar Sanz e sia scola da ghitarra (Instrucción de música sobre la guitarra española). Uschia è la ghitarra – che possedeva uss tschintg cordas – vegnida numnada cun il temp guitarra española.
En il decurs dal baroc è la moda da sunar puspè sa midada dal rasgueado (pitgar accords) vers il punteado (il sunar a cuntrapunct). La ruptura finala è lura succedida a l’entschatta da la classica. Ussa è la melodia daventada l’element purtant; perquai è vegnì experimentà bler cun ils materials da las cordas (per far resortir pli fitg ils singuls tuns da la melodia) sco er cun differentas modas d’accordar la ghitarra.
Curt avant il 1800 han lura mandora e ghitarra quasi stgamià lur plazza: la ghitarra, che vegniva accordada en il baroc e' – h – g – d' – a ha surpiglià da la mandora la sisavla corda ed è er vegnida accordada sco quella (e' – h – g – d – A – G, pli tard er e' – h – g – d – A – E). La mandora percunter ha surpiglià – analog al svilup che la ghitarra aveva fatg tras pli baud – la moda da trair si be singulas cordas enstagl da chors (‹cordas schumellinas›). In resultat tardiv da quest svilup da la mandora è stada l’uschenumnada lauta da ghitarra.
Uschia è la ghitarra barocca a tschintg cordas sa sviluppada a la ghitarra da sis cordas dal 19avel tschientaner; quella era er construida a moda pli robusta e funcziunala. Per il svilup dal tun da la ghitarra è er stà decisiv il pass a las glistas da resonanza ch’èn vegnidas integradas da quel temp en il corpus. Quellas repartan las vibraziuns sin l’entir corpus e fan ch’il tun vegn bundant pli dad aut.
Istorgia tardiva[modifitgar | modifitgar il code]
Durant l’epoca classica è la ghitarra sa sviluppada surtut en las citads da Vienna e da Paris. A Vienna ha Johann Georg Stauffer sviluppà il model da ghitarra viennais. In pau pli tard che questas duas citads è er Londra sa sviluppà ad in center da ghitarra da muntada europeica.
Ils cumponists principals per musica da ghitarra eran a Paris Fernando Sor, Dionisio Aguado, Pierre-Jean Porro e Napoléon Coste; a Vienna Mauro Giuliani, Johann Kaspar Mertz e Johann Dubez. A Londra èn da numnar Leonhard Schulz, Wilhelm Neuland, Luigi Sagrini, Felix Horetzky, Ferdinand Pelzer e sia figlia Catharina Josepha Pratten. In dals pli impurtants virtuus da la ghitarra suenter il temp da vita da Giuliani (1781–1829) è stà Giulio Regondi (1822–1872). Er el ha vivì la gronda part da sia vita a Londra. Ma gia en la romantica ha il svilup puspè manà enavos en la Spagna. Là ha il ghitarrist Francisco Tárrega (1852–1909) sviluppà las tecnicas essenzialas per il maun dretg e per il maun sanester sco ch’ellas èn anc oz en diever. Ed a medem temp ha il construider da ghitarras Antonio de Torres (1817–1892) sviluppà la ghitarra als models odierns areguard furma, grondezza e divers detagls da la construcziun dal corpus e da la mecanica.
Bain ha il 20avel manà a numerusas innovaziuns – surtut er areguard l’electronica. Ma areguard la ghitarra da concert classica è la ghitarra da Torres restada fin oz il fundament e la norma.
Ghitarra electrica[modifitgar | modifitgar il code]
Caracteristicas[modifitgar | modifitgar il code]
Ina ghitarra electrica è ina ghitarra ch’è vegnida sviluppada per recepir il tun a moda electrica. Cuntrari a la ghitarra acustica n’è la ghitarra electrica betg primarmain dependenta d’in corp da resonanza acustic per rinforzar il tun che resulta da la vibraziun da las cordas. Tras quai èn ils construiders da ghitarras electricas bler pli libers areguard la furma da l’instrument; e quai lubescha da furmar l’instrument uschia ch’el sa lascha sunar il pli bain pussaivel. In’ulteriura differenza èn ils fitg differents sounds che sa laschan generar cun agid da l’amplificatur e dals apparats d’effect.
A l’origin da la ghitarra electrica è stà il giavisch da dar a l’instrument dapli volumen. Quai è daventà necessari, damai ch’ils ghitarrists cun lur instruments acustics avevan fadia da sa far valair en il jazz envers ils instruments da flad. Uschia è la ghitarra electrica sa sviluppada pass per pass nà da la ghitarra acustica descritta survart. Fin oz è sa mantegnida l’entira paletta da quest svilup che tanscha da ghitarras (da jazz) acusticas cun recepturs dal tun agiuntads sur ghitarras semi-acusticas (hollow body) fin a las ghitarras electricas ‹per propi›, pia senza corp da resonanza (solidbody).
Construcziun[modifitgar | modifitgar il code]
Il corpus d’ina ghitarra electrica senza corp da resonanza consista normalmain d’in toc lain massiv, darar er d’auter material (sintetic). Tar quests instruments èn surtut ils recepturs dal tun decisivs per il tun e pir en segunda lingia il material da construcziun.
Er detagls da la construcziun influenzeschan il maletg sonor dals singuls models da la ghitarra electrica. Decisiva è per exempel la dumonda sch’il culiez vegn tatgà vi dal corpus u francà cun struvas. Daspera datti er models tar ils quals la part centrala dal corpus ed il culiez consistan d’in toc lain; en quest cas vegnan las parts lateralas dal corpus tatgadas vitiers posteriuramain.
Sco ulteriur element decisiv tant areguard il tun sco er areguard las pussaivladads da sunar l’instrument è da numnar la hardware, sco per exempel la mecanica d’accordar u la punt (che vegn savens numnada tar ghitarras electricas bridge).
Sco la ghitarra acustica ha er la ghitarra electrica per regla sis cordas. Ma er qua datti models cun set e dapli cordas sco er ghitarras cun dus culiez.
Normalmain han ghitarras electricas 21, 22 u 24 traversas. Ils tuns situads tranter las traversas las pli autas sa laschan tschiffar bain grazia a la part dal corpus correspundenta ch’è tagliada davent (cutaway). Il tun situà suenter la 24avla traversa da la corda la pli auta ha ina frequenza da 1318,5 Hz.[8]
Electrica[modifitgar | modifitgar il code]
Tar ghitarras electricas vegnan las vibraziuns da las cordas dadas vinavant a recepturs dal tun (englais: pick up). Avant ch’il tun vegn reproducì vegn el rinforzà electronicamain. En diever èn surtut duas sorts da recepturs dal tun che sa differenzieschan tras lur furma da construcziun: single coil e humbucker.
Il princip da recepir signals electrics è vegnì sviluppà en ils onns 1930 ed è restà fin oz pli u main il medem: Magnets permanents en furma d’ina lega d’atschal vegnan montads directamain sut las cordas. Quests magnets èn circumdads d’in spol. Las vibraziuns da las cordas mainan ad in disturbi en il champ magnetic; tras inducziun sa furma uschia en il spol ina tensiun alternanta. E per finir vegn quest signal relativamain flaivel dà vinavant a l’amplificatur. Sa basond sin questa transfurmaziun d’ina vibraziun fisica en in signal electric è la ghitarra pia da caracterisar sco instrument electric e betg electronic.
Per pudair variar il tun èn bleras ghitarras electricas munidas cun plirs recepturs dal tun sco er cun in selectur che lubescha al ghitarrist d’eleger ils singuls recepturs u er cumbinaziuns da quels. In reglader dal volumen lubescha plinavant d’augmentar u reducir la tensiun dals recepturs dal tun, quai che s’effectuescha sin il volumen da basa che vegn dà vinavant a l’amplificatur.
In ulteriur reglader influenzescha il tun cun agid d’in condensatur; tras quel sa lascha augmentar u reducir la cumpart d’autezza dal tun. Cun agid da questa pussaivladad da midar tranter tun mit e tun cler sa lascha accentuar bain la funcziun da la ghitarra tant sco instrument d’accumpagnament sco er da melodia.
Pussaivladads da variar il tun bundant pli vastas porschan regladers da tun activs. Quels èn però dependents da recepturs dal tun activs ch’han il num d’avair in tun relativamain steril.
Tschertas ghitarras electricas èn er munidas cun recepturs dal tun dal sistem Piezo. Quels emprovan d’imitar il tun d’ina ghitarra acustica.
Dapi l’introducziun dal standard da MIDI vers la mesadad dals onns 1980 èn er vegnids sviluppads sistems che lubeschan da transponer questa tecnica sin la ghitarra. Ins po differenziar duas variantas: tar l’ina vegnan las vibraziuns da las cordas da la ghitarra transfurmadas en temp real en signals da MIDI; tar l’autra – il synthesizer da ghitarra – vegn percunter transfurmà il signal dals recepturs dal tun en il format da MIDI. Omaduas variantas lubeschan da diriger cun la ghitarra generaturs da tun electronics sco synthesizers, computers da battaria u samplers.
In svilup dal mund digital pli nov furman uschenumnadas ghitarras da modelling: In receptur dal tun da Piezo dat vinavant las vibraziuns da las cordas al computer e quel lubescha d’imitar il tun da divers models da ghitarras electricas. La medema tecnologia vegn er applitgada tar amplificaturs da modelling.
Models da basa da la ghitarra electrica[modifitgar | modifitgar il code]
Sco gia descrit survart sa laschan las ghitarras electricas attribuir a trais models da basa. Quels sa differenzieschan in da l’auter tras lur construcziun: Dus dad els han in corpus chavortg; tut tenor l’autezza da las paraids (rischlas) vegnan quels numnads ghitarras a plaina resonanza u ghitarras a mesa resonanza. Il terz model da basa – che cumpiglia per lunsch or la gronda part da tut las ghitarras electricas – è la solidbody, vul dir la ghitarra senza spazi da resonanza, tar la quala il corpus consista d’in u plirs tocs da lain massiv.
Las ghitarras electricas las pli enconuschentas e las pli derasadas (tuttas solidbody) èn la Stratocaster (1954) da Fender e la Les Paul (1952) da la firma Gibson. Auters impurtants models èn la Fender Telecaster (1950) e la Gibson SG (1961). Tut quests models vegnan construids (ed imitads) fin oz.
La Fender Stratocaster posseda dus cutaways e trais recepturs dal tun dal tip single coil. La Gibson Les Paul ha be in cutaway ed è munida cun dus recepturs dal tun dal tip humbucker. Daspera s’effectueschan er las construcziuns fitg differentas e l’elecziun dals lains sin il tun vaira different da questas duas ghitarras. La Les Paul ha in tun chaud, plain, entant che la Stratocaster producescha in tun pli giz e transparent.
Sa chapescha ch’i dat er furmas da construcziun fitg differentas (sco per exempel la Flying V en furma da paliet, la Gibson Explorer, la Jackson Randy Rhoads u ils models da heavy metal da B.C. Rich). Ma tut en tut pon ins dir che la gronda part da las ghitarras electricas – er dals models pli novs – sa referescha a la construcziun classica da la Stratocaster resp. da la Les Paul.
Mecanica[modifitgar | modifitgar il code]
Ils elements movibels al chau da la ghitarra, che servan a plegar la corda sco er a l’accordar, vegnan numnads mecanica d’accordar u mecanica simpla. Cordas d’atschal produceschan ina gronda tensiun; tar ghitarras electricas (e tar ghitarras da western) consista la mecanica perquai da metal.
Tar ghitarras dal tip Les Paul èn mintgamai trais cordas ordinadas a dretga ed a sanestra da la platta dal chau (sco tar las ghitarras classicas). Tar ghitarras dal tip Stratocaster ha il chau percunter ina furma guerscha, uschia che tut las sis cordas pon vegnir ordinadas da la medema vart da la platta dal chau. Tras quai po la corda vegnir manada a moda pli guliva e na sa dischaccordescha betg uschè tgunsch. I dat er ghitarras electricas che cumbineschan tscherts elements da quests dus tips (sco per exempel ils models da las firmas Paul Reed Smith u MusicMan).
Tremolo[modifitgar | modifitgar il code]
Bleras ghitarras electricas possedan in indriz per variar a moda mecanica l’autezza dal tun (vibrato). Pervi d’ina malchapientscha è però s’etablida per quest indriz il num tremolo (che signifitga atgnamain ‹variaziun dal volumen›). Tut tenor ghitarra datti differents tips da tremolo (p.ex. Bigsby u Floyd Rose). L’autezza dal tun vegn variada cun stender u schluccar las cordas (u ditg en autra guisa: cun dischaccordar per in curt mument las cordas a moda controllada). Quai succeda cun agid d’in levagl (whammy bar) ch’è plazzà sper la punt.
Amplificatur[modifitgar | modifitgar il code]
Atgnamain sa cumpona l’instrument da musica ‹ghitarra electrica› tant da l’instrument sco er da l’amplificatur. Quel ha numnadamain in’influenza essenziala sin la furmaziun dal tun. Il tun chantant e viv che vegn furmà cun surmodular in amplificatur a bavrola, è schizunt daventà in dals elements pregnants da la musica da rock e pop insumma.
A l’entschatta era l’effect da surmodulaziun (u distorsiun) malvis, uschia ch’ils construiders d’amplificaturs empruvavan tut d’al far svanir. Il tun da la ghitarra aveva d’esser pur e nunmodulà. In pau a la giada ha il nov sound però cumenzà a plaschair als ghitarrists. Ils construiders d’amplificaturs (e surtut la firma britannica Marshall) han reagì sin questa vieuta cun integrar la distorsiun gia en il stgalim da preamplificaziun. Quai ha pussibilità da surmodular il tun senza stuair reglar il volumen sin l’autezza maximala. Questas duas metodas da distorsiun s’effectueschan però a moda differenta sin il tun da la ghitarra; perquai datti fin oz ghitarrists che prefereschan la surmodulaziun dal stgalim d’amplificaziun final (che sa lascha be realisar a volumen fitg aut).
Dapi ils onns 1960 datti er apparats d’effect a basa da semiconducturs ch’imiteschan il tun surmodulà da bavrolas electronicas. Purists èn però fin oz da l’avis che be l’amplificatur a bavrolas tradiziunal genereschia il sound da ghitarra per propi. In dals motivs daco ch’i vegn tuttina vendì ina gronda cumpart d’amplificaturs a basa da semiconducturs èn ils custs da producziun bundant pli bass.
Ils ultims onns èn er s’etablids amplificaturs ‹digitals› che genereschan il tun cun agid d’in processur da signals digital. Cun la software correspundenta èsi pussaivel d’imitar il sound da blers amplificaturs cun be in apparat (amp modelling) e da cumbinar quels cun da tuttas sorts apparats d’effect virtuals.
Il svilup cuntrari entaifer la scena da ghitarrists represchentan las bleras firmas che produceschan amplificaturs a bavrolas tradiziunals, savens sco lavur a maun e be a pitschen dumber. Per tuttina pudair surmodular quels a volumen moderà, èn els savens munids cun ina prestaziuns plitost bassa (1 watt, 6 watt u 15 watt).
Effects da ghitarra[modifitgar | modifitgar il code]
Cun il term ‹effects da ghitarra› manegian ins per regla l’effect da cirquits electronics che transfurmeschan il signal da la ghitarra. Per part èn els integrads en l’amplificatur, per part èn els en diever en furma da pedals u er da processurs d’effect pli cumplex en format 19″. Ils effects pon per exempel influenzar il volumen (booster) u la frequenza (equalizer); daspera datti numerus effects da distorsiun che midan il tun a moda nunlineara (sco overdrive, fuzz u distortion) u che s’effectueschan sin la resonanza, il sustain u l’eco; alura effects da modulaziun sco wah-wah, chorus, flanger, vibrato u phaser e blers auters.
In’ulteriura categoria èn apparats che fan vibrar las cordas d’atschal da la ghitarra cun agid d’acturs electromagnetics. Cun quels sa laschan las cordas mantegnair en vibraziun permanenta; perquai vegnan els numnads sustainer. In auter effect amplifitgescha a moda intenziunada ils tuns armonics da las vibraziuns da las cordas.
Istorgia[modifitgar | modifitgar il code]
Il svilup da la ghitarra electrica cumenza enturn il 1920. Da quel temp han ins empruvà da dar a la ghitarra dapli vigur entaifer gruppas da musica. Damai che instruments da flad èn pli dad aut, era la ghitarra limitada a la rolla sco instrument da ritmus. Il temp dals gronds orchesters da divertiment e da las big bands, ma er las novas pussaivladads da registraziun han intimà ils construiders d’instruments da munir las ghitarras cun dapli volumen ed intensitad. Sco emprim pass per cuntanscher questa finamira è vegnì engrondì il corp da resonanza; alura è suandada la ghitarra a resunatur[9]. Enturn l’onn 1930 han ins alura realisà che la finamira sa laschia be cuntanscher cun amplifitgar la ghitarra a moda electrica. Questa metoda ha però er gì ses inimis che temevan che quai ruinia la ghitarra. Las emprimas ghitarras electricas han pudì sa far valair en las spartas da country, jazz e blues.
Gia a partir dal 1923 aveva Lloyd Loar, schefinschigner en la partiziun da svilup da la firma Gibson, cumenzà ad experimentar cun recepturs dal tun electrics. El ha sviluppà in sensur che recepiva las vibraziuns da la cuverta d’in instrument a cordas ed al transfurmava en in signal electric. Questa sort da recepturs dal tun ha Loar utilisà l’emprim vi da cuntrabass.[10] Els eran però malcumadaivels en lur diever e la direcziun da la firma aveva ina tenuta sceptica envers quest svilup, uschia ch’els n’han betg pudì sa metter tras sin il martgà.
Il 1931 ha George Beauchamp sviluppà ensemen cun Adolph Rickenbacher (pli tard Adolph Rickenbacker, fundatur da la firma Rickenbacker) in receptur dal tun che recepiva directamain las vibraziuns da las cordas d’atschal. Quests recepturs dal tun funcziunavan tenor il princip d’inducziun che furma anc oz la basa dals pickups moderns (cf. survart). Sin fundament da questa nova tecnologia ha Rickenbacker sviluppà il 1932 ils models ‹Electro Spanish› e ‹Frying Pan›.[11] L’emprima ghitarra electrica ch’ha cuntanschì il success commerzial è lura stada il 1936 la ES-150 da la firma Gibson.[12]
L’onn 1941 ha Lester William Polfus (alias Les Paul) fatg in emprim pass vers la ghitarra electrica cun corpus massiv.[13] Quai ha gidà ad eliminar las retroacziuns (feedback) da las ghitarras electricas da fin qua; en pli han ins cuntanschì uschia vibraziuns pli constantas e permanentas (sustain). L’emprima solidbody per propi è lura vegnida construida il 1958 da Paul Bigsby.
Inspirà da la ghitarra da Bigsby, ha Leo Fender sviluppà l’onn 1950 si’emprima ghitarra electrica, la Esquire (ch’è vegnida renumnada pli tard en Telecaster). Igl è quai stà l’emprima ghitarra electrica ch’è vegnida producida en gronda quantitad. Il 1954 è suandada la Fender Stratocaster, l’emprima ghitarra cun in levagl da tremolo.
Er pli tard hai adina puspè dà novaziuns en la construcziun da ghitarras electricas: ghitarras ch’emprovan da sa posiziunar tranter Les Paul e Stratocaster, la ghitarra electrica a dus culiez, la ghitarra cun set cordas realisada il 1987 dad Ibanez e Steve Vai u, pli da nov, il svilup vers la tecnologia digitala. Ma sco gia mussà survart furman ils svilups fin ils onns 1950/1960 la basa per propi da la ghitarra electrica fin il di dad oz.
Materialias e furmas da construcziun spezialas[modifitgar | modifitgar il code]
Per la construcziun da ghitarras vegn per regla fatg diever da spezials lains da resonanza – tut tenor lur moda ed atgnadads en cumbinaziuns fitg differentas. Tar instruments pli simpels consistan la cuverta ed il fund da lain cruschà. Questa moda da construcziun è main chara ed il corpus è pli resistent cunter sfessas; percunter è la qualitad dal tun main buna che tar ghitarras fatgas da lain massiv. La proxima categoria d’instruments posseda ina cuverta da lain massiv ed instruments d’auta qualitad vegnan per regla fatgs cumplainamain da lain massiv.
Tradiziunalmain consistan tant il corpus sco er il culiez da la ghitarra da lain. Per part vegnan però er duvradas autras materialias sco metal, materials cumponids u carbon. Tocs pitschens sco la punt u la mecanica pon, tut tenor la categoria da pretschs, esser da lain, da plastic u da metals raffinads.
Ghitarras vegnan construidas en differentas grondezzas e mensuras. Tranter auter vegnan er fatgas ghitarras d’uffants che sa drizzan tenor las mesiras dal corpus correspundentas. Resguardond las proporziuns dal maun d’uffant è il culiez pli graschel e pli satigl e las cordas èn stendidas fitg datiers da l’aissa da tuc. Cordas d’atschal taglian pli ferm ed èn perquai main adattadas per la detta d’uffants.[14]
Er per sanestrers vegnan construidas ghitarras spezialas. Adattar ina ghitarra normala cun volver la successiun da las cordas maina numnadamain il pli savens ad in resultat nuncuntentaivel. Ghitarras da qualitad vegnan numnadamain construidas a moda asimetrica. Uschia vegn per exempel la punt montada en ina posiziun guerscha; cun quai tegnan ins quint al fatg che las cordas bassas han ina pli gronda lunghezza da vibraziun che las cordas autas. Cun trair si las cordas en successiun inversa na fiss la purezza da l’octava betg pli dada. Er las crennas dal giuf vegnan fatgas tenor la grossezza specifica da mintga corda. Pervi da la dumonda pli bassa ed ils custs da producziun pli auts custan ghitarras per sanestrers radund 10 fin 30 procent dapli. Insumma furma il fatg ch’i vegnan producidas ghitarras per sanestrers in’atgnadad entaifer ils instruments. I na dat per exempel strusch artgists che tegnan l’artg cun il maun sanester e che fan diever d’instruments construids aposta per sanestrers. Ed er tranter ils ghitarrists datti intgins enconuschents sanestrers che sunan in instrument ‹normal› en la posiziun usitada d’in dretger (p.ex. Mark Knopfler, Gary Moore u Noel Gallagher).
Sper las ghitarras da sis cordas datti er models da dudesch cordas. A las cordas E, A, D e G vegn mintgamai agiuntada la corda che tuna in’octava pli aut. Las cordas H ed E auta survegnan ina corda schumellina en la medema autezza (schema: Ee Aa Dd Gg hh ee). En cumparegliaziun cun ina ghitarra a sis cordas tuna quella da dudesch pli plain (effect da chor). Per ghitarras da dudesch cordas sa laschan però be duvrar cordas d’atschal, damai che quellas da nilon u da bigl vibreschan memia ferm per las pudair posiziunar uschè datiers ina da l’autra. En pli è da resguarda che las cordas en octav en pli satiglias e rumpan pli tgunsch che las cordas convenziunalas.
Per extender la dimensiun tonala vegnan er construidas ghitarras cun set, otg, diesch u dapli cordas. Gia instruments da trair istorics sco la pandora u l’orferon possedevan dapli che sis cordas. Dapi il 19avel tschientaner vegnan er construidas ghitarras modernas cun ulteriuras cordas sco il heptacord (cun set cordas) u il decaocord (cun diesch cordas).
Ina furma speziala èn ghitarras a dus u schizunt trais culiezs (ch’han medemamain lur predecessurs en il mund da las lautas). Quellas pussibiliteschan da variar p.ex. tranter cordas da nilon e cordas d’atschal senza stuair midar l’instrument. Autras variantas furman in culiez a sis ed in a dudesch cordas (tant tar ghitarras acusticas sco er electricas) u la cumbinaziun da ghitarra e bass (uschenumnada contraghitarra).
Accordar ed extensiun tonala[modifitgar | modifitgar il code]
Normalmain èn las sis cordas da la ghitarra tradiziunala accordadas sco suonda: E – A – d – g – h – e’. Per regla partan ins dal tun normal a1 = 440 Hz. Las frequenzas da las cordas avertas giaschan pia tranter E2 = 82,4 Hz ed E4 = 329,6 Hz. Suenter la 19avla traversa (ghitarra classica) giascha il pli aut tun fundamental tar B5 cun 987,8 Hz, tar la ghitarra electrica tipicamain suenter la 22avla traversa cun D6 = 1174,7 Hz. La ghitarra vegn notada en la clav da violina; in pitschen dad otg sut la clav renviescha al fatg ch’ils tuns tunan sin la ghitarra in’octava pli a bass.
Mintga corda tuna ina quarta (tschintg mezs tuns) pli aut che la corda precedenta. L’excepziun furma la corda h che tuna ina gronda terza (quatter mezs tuns) pli aut che la corda g. Per memorisar co che las cordas da la ghitarra vegnan accordadas, datti differentas punts d’asen. In exempel per tudestg: ‹Ein Anfänger Der Gitarre Habe Eifer›.
Questa moda d’accordar la ghitarra è pir vegnida en diever en la segunda mesadad dal 18avel tschientaner. Per part vegnan ina u pliras cordas er accordadas autramain; quai numnan ins lura ‹scordatura›. La scordatura la pli frequenta en la musica classica è D – G – d – g – h – e’. Per sunar musica da la renaschientscha vegn savens duvrada la scordatura E – A – d – fis – h – e’ (ch’avischina la ghitarra a la lauta da la renaschientscha).
En ils stils moderns da folk e fingerstyle vegnan per part er duvradas scordaturas che laschan resunar las cordas vitas sco simpel accord. Talas scordaturas vegnan numnadas open tunings.
Er las ghitarras a dudesch cordas vegnan accordadas sco las ghitarras convenziunalas. Tar las quatter cordas bassas (E, A, d e g) vegn la corda schumellina però accordada in’octava pli aut. Quai sco er pitschnas dissonanzas tranter las cordas chaschuna in effect da chors sferic ch’è tuttavia giavischà.
Tecnicas da sunar[modifitgar | modifitgar il code]
Ins differenziescha tranter tecnicas da sunar che sa refereschan – tar dretgers – al maun dretg (maun battider) e talas che sa refereschan al maun sanester (maun tschiffader). Singulas tecnicas vegnan er pratitgadas cun tut ils dus mauns (p.ex. tapping).
Posiziun[modifitgar | modifitgar il code]
Tar la posiziun classica da la ghitarra vegn la foppa sut dal corpus postada sin la coissa sanestra uschia ch’il culiez guarda vers il maun sanester. Igl è pussaivel d’auzar in zic la chomma sanestra cun agid d’ina stgabella per cuntanscher ina posiziun da seser optimala. Il culiez guarda ensi en in angul da ca. 45°.
Il bratsch sut dal maun battider vegn pustà en vischinanza dal cumbel sin l’ur dal corpus. Il cumbel da la vart dal maun tschiffader duess furmar in angul da 90° e sa chattar en ina posiziun schluccada. Il maun tschiffader vegn posiziunà uschia ch’i resta liber in pau spazi tranter il culiez e la chanvella. Il polesch sa chatta da la vart davos dal culiez ca. entamez. Cun tutgar las cordas èsi da far attenziun che las giugadiras da la detta na vegnian betg plegadas cunter lur direcziun natirala; a principiants po questa posiziun parair stentusa, ma ella sa lascha cuntanscher cun in pau exercizi ed è indispensabla per tutgar las cordas a moda precisa e per pudair pratitgar diversas tecnicas da sunar. Cura ch’ins suna in accord da barré (vul dir: cun tschiffar pliras cordas cun be in det) è il det stendì da posiziunar datiers da las traversas.
Tecnicas dal maun battider[modifitgar | modifitgar il code]
Il maun battider, tar dretgers è quai il maun dretg, è il maun che ‹maina›. El dat per regla avant il ritmus e la spertadad e producescha ils tuns tras batter la corda.
Ils singuls dets dal maun battider vegnan numnads p-pulgar (polesch), i-index (det mussader), m-medio (det d’amez), a-anular (det da l’anè) ed e-meñique (det pitschen).
En general sa laschan differenziar per il maun battider las suandantas tecnicas da sunar:
- trair (engl. picking),
- pitgar (engl. strumming),
- moderar (engl. muting)
- effects percussivs
Tar la tecnica da trair vegnan singulas cordas battidas cun la detta u cun agid d’in plectrum. En questa moda pon vegnir sunadas sequenzas da tuns ad ina vusch, ma er (cun far diever a medem temp da plirs dets) parts a pliras vuschs. Per far cular meglier ils tuns e pudair augmentar la sveltezza, vegn per regla applitgada ina da las furmas da la battida alternanta (batter las cordas cun differents dets in suenter l’auter u cun il plectrum a moda alternanta da surengiu e da sutensi). En la musica classica differenziesch’ins ultra da quai tranter tirando (tutgar be la corda che vegn gist battida) ed apoyando (batter la corda e pusar il det sin la corda situada sutvart).
Tar la tecnica da pitgar vegnan pliras cordas battidas a medem temp. Quai pon ins far cun in u plirs dets u er cun il plectrum. Uschia vegnan er sunads ils accords. Ina tecnica da pitgar derasada spezialmain en il flamenco è il rasgueado: trais u quatter dets battan fitg spert in suenter l’auter las cordas e produceschan uschia in effect sclingiant.
Ina furma da moderar las cordas è il pizzicato (u englais palm-muted): immediat suenter avair battì la corda vegn quella franada cun pustar la balla dal maun sin la corda (en vischinanza da la punt).
Tecnicas dal maun tschiffader[modifitgar | modifitgar il code]
Vibrato: il det che tutga la corda vegn muventà levamain vi e nà per lung da l’axa dal culiez. Quest moviment tremblant maina a vibraziuns ch’influenzeschan levamain l’autezza dal tun.
Flageolett: Tar il flageolett sa tracti d’ina tecnica per producir tuns armonics d’ina corda u d’in tun. Cun tutgar la corda be levet ed immediat puspè prender davent il det, resuna in tun pli aut che quel ch’ins ha atgnamain battì. Questa tecnica funcziunescha be a tscherts puncts; ils impurtants èn: la dudeschavla traversa (1/2 da la lunghezza da la corda = octava); la settavla traversa (1/3 da la lunghezza da la corda = quinta); la tschintgavla traversa (1/4 da la lunghezza da la corda = octava dubla); curt avant la quarta traversa (1/5 da la lunghezza da la corda = terza dubla). En ils lieus numnads sa laschan producir flageoletts natirals. Da quels vegnan differenziads flageoletts artifizials che vegnan producids cun divider la corda tschiffada en dus, trais, quatter etc. parts.
Hammer-on: In det dal maun tschiffader batta ferm sin la corda. Il tun vegn uschia producì cun pitgar cun il maun sanester (e betg cun agid dal maun dretg).
Pull-off: In det ch’ha gist tschiffà in tun lascha spertamain dar la corda u tira quella levamain. Tras quai resuna in tun ch’è situà pli a bass sin la corda ubain la corda vita. I sa tracta pia quasi da la tecnica da trair, ma exequida cun il maun sanester enstagl dal maun dretg.
Trair (er bending): La corda vegn tratga u stuschada cun agid dal maun che la tschiffa per lung da l’axa da la traversa. Tras quai vegn il tun auzà u sbassà successivamain per in mez u in entir tun.
Glischnar (er glissando): Il det che tschiffa la corda glischna sur las traversas vi cun tegnair smatgà la corda. En il blues vegn questa tecnica savens applitgada cun chatschar il det che tschiffa en ina bavrola (bottleneck) .
Notaziun[modifitgar | modifitgar il code]
Tocs per ghitarra pon tant vegnir fixads en furma da notas sco er en furma da tabulatura. Las notas vegnan scrittas en la clav da violina octavada, resunan pia in’ocatava pli bass che nudà. La notaziun en furma da tabulatura reproducescha las cordas da la ghitarra e deriva oriundamain da la musica da lautas da la renaschientscha. Entant che musica classica vegn surtut nudada en notas, èn tabulaturas fitg popularas en las spartas rock, pop e folk. Savens vegnan er purschidas al ghitarrist Omaduas furmas ina sper l’autra.
Annotaziuns[modifitgar | modifitgar il code]
- ↑ Sumegliant er il num indic ‹sitar› che deriva dal persian ‹setar› (‹instrument a trais cordas›).
- ↑ Encyclopædia Britannica 1911, tom 12, p. 704ss.
- ↑ Frederic V. Grunfeld: The Art and Times of the Guitar: An illustrated History of Guitars and Guitarists. Collier-Macmillan, Toronto 1969, p. 31.
- ↑ Trois Frères. En: Encyclopædia Britannica, consultà ils 28 da schaner 2009.
- ↑ Past No. 29, The Prehistoric Society, consultà ils 28 da schaner 2009.
- ↑ Encyclopædia Britannica 1911, tom 12, p. 704ss.
- ↑ Frederic V. Grunfeld: The Art and Times of the Guitar: An illustrated History of Guitars and Guitarists. Collier-Macmillan, Toronto 1969, p. 31.
- ↑ Tabellas da frequenza per ghitarra e bass (PDF; 178 kB).
- ↑ Tony Bacon: Gitarrenklassiker. Alle Modelle und Hersteller, Münster 2007, p. 48s.
- ↑ Bacon: Gitarrenklassiker. 2007, p. 57.
- ↑ Bacon: Gitarrenklassiker. 2007, p. 54s.
- ↑ Bacon: Gitarrenklassiker. 2007, p. 56.
- ↑ Bacon: Gitarrenklassiker. 2007, p. 58s.
- ↑ Michael Koch: Kindergitarren, Schülergitarren, consultà ils 5 da favrer 2015.
Litteratura[modifitgar | modifitgar il code]
- Ruggero Chiesa: Geschichte der Lauten- und Gitarrenliteratur. nova giulianiad, tom 3/nr. 9/86ss.
- Paul Day, André Waldenmeier: E-Gitarren: Alles über Konstruktion und Historie. Carstensen Verlag, 2007, ISBN 978-3-910098-20-6.
- Franz Jahnel: Die Gitarre und ihr Bau. Verlag Erwin Bochinsky, 1995, ISBN 3-923639-09-0.
- Martin Koch: Gitarrenbau. Martin Koch Verlag, 1999, ISBN 3-901314-06-7.
- Michael Leonardl: Das große illustrierte Handbuch Gitarre. Nikol Verlagsges., 2008, ISBN 978-3-86820-007-2.
- Andreas Lonardoni: Taschenlexikon Akustikgitarre. PPV, Presse-Projekt-Verlag-GmbH, Bergkirchen 2001, ISBN 3-932275-17-9.
- Jürgen Meyer: Akustik der Gitarre in Einzeldarstellungen. Verlag Erwin Bochinsky, 1985, ISBN 3-923639-66-X.
- Johannes Monno: Die Barockgitarre: The history, composers, music and playing technique of the Baroque guitar. Tree Edition, Lübeck 1995.
- Peter Päffgen: Die Gitarre – Geschichte, Spieltechnik, Repertoire. Schott Music, Mainz 2002, ISBN 3-7957-2355-8.
- Hugo Pinksterboer: Pocket-Info: Akustische Gitarre. Schott Music, Mainz 2002, ISBN 3-7957-5126-8.
- Jósef Powrozniak: Gitarren Lexikon. Komponisten, Gitarristen, Technik, Geschichte. Nikol Verlagsgesellschaft, Hamburg 1997, ISBN 3-930656-45-0.
- Herbert Nobis, Tadashi Sasaki: Harmonielehre für Gitarristen, Moeck, Celle, 1983
- Konrad Ragossnig: Handbuch der Gitarre und Laute. Schott Music, Mainz 2002, ISBN 3-7957-8725-4.
- Fritz Rössel: Taschenlexikon E-Gitarre. Presse-Projekt-Verlag MEDIEN, Bergkirchen 2003, ISBN 3-932275-41-1.
- Michael Schneider: Guitar Basics – Der ultimative Hardware-Guide für Gitarristen. Presse-Projekt-Verlag MEDIEN, Bergkirchen 2008, ISBN 978-3-937841-56-4.
- Stefan Sell: Die Gitarre – Musikinstrumente entdecken. Schott Music, Mainz 2008, ISBN 978-3-7957-0177-2.
- Gerken Teja, Michael Simmons: Akustische Gitarren – Alles über Konstruktion und Historie. Carstensen Verlag, 2003, ISBN 3-910098-24-X.
- Tony Bacon, Dave Hunter: totally guitar: The Definitive Guide, Thunder Bay Press, 2004, ISBN 1-59223-199-3.
- Conny Restle, Christopher Li: Faszination Gitarre. Nicolaische Verlagsbuchhandlung, Berlin 2010, ISBN 978-3-89479-637-2.
Colliaziuns[modifitgar | modifitgar il code]
- Guitar Acoustics – datotecas acusticas da la University of New South Wales (englais)
- Portal d’infurmaziun davart la ghitarra – tips, colliaziuns, artitgels, intervistas, recensiuns, datotecas e.a.
- Istorgia da la ghitarra
- Infurmaziuns davart la ghitarra electrica
- Glossari da la ghitarra electrica
- Ulteriur portal deditgà a la ghitarra electrica


c: text/html

text:
Manaschi d'abitar e d'alimentaziun - Standort Konvikt
Il convict a Cuira è in dals edifizis ils pli marcants da la citad da Cuira. El è situà sin la spunda tranter la via veglia dal Scanvetg e la via per Arosa, directamain sur il campus da la scola chantunala grischuna. Il convict porscha in'atmosfera d'abitar agreabla e stimulanta per passa 100 scolaras e scolars da la scola media sco er studentas e students.
Adressa:
Manaschi d'abitar e d'alimentaziun
Convict
Arosastrasse 32
7000 Cuira
Tel. +41 81 257 58 58
E-mail: info@wvb.gr.ch
Plan da menus actual:
L'alimentaziun sauna da nossas abitantas e da noss abitants ans stat fitg a cor. Perquai ha nossa cuschina ina purschida da menus favuraivels, sauns e variads:

robotstxt: allowed

filter: keep


text:
Collevecchio
Collevecchio (Colevecchiu 'ndèla parlàda locàl) l'è 'n cümü italià, de la regiù del Làsio, en Pruvìncia de Rieti. El g'ha 1 631 abitàncc (dàto del Dicember 2013[1]) abitàncc, 'na superfìce de 27 km² e 'na densità de 60 ab./km². El cunfìna coi cümü de Civita Castellana (VT), Magliano Sabina, Montebuono, Ponzano Romano (RM), Stimigliano, Tarano.
RiferimènccModifega
- ↑ Statìstiche demogràfiche ISTAT. Statìstiche sö la popolasiù del Istitùto Nasiunàl de Statìstica relatìve al 31 de Dezember 2013.


text:
Igl è stà in onn da las midadas quest 2019. In onn ch’i renda da prender sut la marella en la retrospectiva: Igl è stà il onn da l’unda verda, da las demonstraziuns per il clima, da las demonstraziuns per dapli democrazia a Hongkong. I para che tut è en moviment.
Quai vala era per il Grischun: Il luf è turnà. Ed il 2019 ha mussà ch'el è s’etablì ed è vegnì per restar. Il Focus mussa, co che noss redactur Casper Nicca, che ha fatg in film dals Cuntrasts davart il luf, ha recepì quest onn dal luf.
Susch sa mida. Dad ina vischnanca che aveva tema ch'i vegnia stgir è Susch s'avanzà ad ina metropola d’art, grazia al Muzeum Susch – ma tge munta quai per ils abitants ed il futur da Susch?
E la Val Medel: ella perda abitants, para da murir or, ma quai è mo la mesa vardad. I dat era blers projects innovativs e glieud che vul star e restar en Val Medel.
Il Focus cun revistas ed invistas dal psicoterapeut e teolog Arno Arquint.
RTR Focus


text:
Il president da Sedrun Mustér Turissem (SMT), Curdin Brugger è levgià che la vischnanca da Tujetsch visescha la cunvegna pir sin la fin da l’onn da fatschenta. Quai saia il sulet termin realistic. Sco il president da la vischnanca da Tujetsch, Beat Roeschlin ha ditg a Radiotelevisiun Svizra Rumantscha, haja SMT declerà che quai dessi in problem finanzial per l’organisaziun da turissem sche Tujetsch visas la cunvegnia gia sin la fin d’october. Ils daners che las vischnancas pajan saja gia liads cun prestaziuns las qualas ins possia visar pir cun la fin da l’onn da fatschenta, ha ditg Beat Roeschlin. Uschia saja quai era stà cler che la vischnanca stoppia collavurar fin la fin da l’onn da fatschenta.
Mustér è trumpà – collavuraziun n’è betg periclitada
Entras questa acziun haja la collavuraziun sco tala tranter Mustér e Sedrun patì in zichel, di il president da vischnanca da Mustér, Francestg Cajacob. Malgrà quest fatg èsi cler per Francestg Cajacob che Mustér sto e vul era collavurar sin il sectur da turissem cun la vischnanca da Tujetsch. Era Beat Roeschlin punctuescha che Tujetsch veglia collavurar vinavant cun Mustér.
Omaduas suprastanzas communalas han ussa da far ponderaziuns tge finamiras ch’ellas han e cun tge structuras ch’ellas vulan s’organisar en il sectur dal turissem.


text:
Er war hart aber herzlich. 38 Jahre lang prägte Christian Harder die JVA Lenzburg. Der 65-jährige Sicherheitsinstruktor sorgte für die technische Aufrüstung im Gefängnis. Seine Devise: Mehr Sicherheit gegen aussen, mehr Freiheit im Innern für einen würdevollen Strafvollzug. Jetzt geht er in Rente.
Thomas Gerber
Reporter (SRF)
Qua chattais Vus ils megliers films e las meglras serias e docus – senza custs supplementars. L'entira purschida da films e serias en la versiun originala cun suttitels u sincronisada, propostas persunalisadas per films, serias e collecziuns spezialas. Tut quai che Vus duvrais è in login.
Play Suisse As porscha il meglier da las producziuns e coproducziuns da SRF, RTS, RSI e RTR. Damai che Play Suisse vegn finanzià via la SSR, na resultan nagins custs supplementars per utilisar la purschida.
Tuttina sche Vus preferis la televisiun (Swisscom blue TV – disponibel sin la Swisscom Box e la TV-Box (UHD), Apple TV, Android TV), il smartfon u il computer: Play Suisse pudais Vus utilisar dapertut. Quai vul dir: midar senza interrupziun tranter differents apparats e guardar vinavant là, nua che Vus avais chalà, far glistas da favurits che Vus vulais guardar pli tard, crear cuntegns persunalisads ed anc bler auter pli.
Novitads, gronds success ed il meglier da noss archivs. Tut en la versiun originala suttitulada u sincronisada en tudestg, franzos, talian e mintgatant er en rumantsch.


text:
En la broschura ‹Previsiuns da l’aura: mesirar per anticipar›, ch’è vegnida edida l’onn 2012, infurmescha l’Uffizi federal per meteorologia e climatologia co che MeteoSvizra gudogna ed elavura las datas meteorologicas e co che vegnan fatgas las previsiuns da l’aura.
La varietad da las spezias
Il Museum da la natira è vegnì fundà l’onn 1872. Suenter pliras midadas da lieu han ins inaugurà il 1981 l’emprima exposiziun permanenta en il lieu actual. En la preschenta publicaziun èn cuntegnids ils texts da la nova exposiziun che sa deditgescha a la biodiversitad.
Perscrutaziun en il Parc Naziunal Svizzer
Tge fan atgnamain ils guardians e biologs cura ch’els van cun bloc da notizias, laptop u instrument da locaziun tras il Parc Naziunal Svizzer? Per incumbensa da tgi rimnan els datas, tge precis perscruteschan els e cun tge finamira? La revista ‹Cratschla› dat resposta a talas dumondas.
Reptils indigens
Il cudesch en format pdf preschenta tut las spezias da reptils ch’èn derasadas en Svizra. Ultra da quai porscha el in’introducziun generala en las caracteristicas e l’evoluziun dals reptils. Ed a la fin vegn mussà ch’era ils dinosaurs – ils reptils dal mesozoicum – eran da chasa en Svizra.
Rassina cotschna, Tschurrichel nair ed il miracul
Quest cudesch intermediescha ad in public giuven il fenomen dals craps traglischants, al integrond en ina paraula da nanins. En il stgir d’ina tauna scuvran Rassina cotschna e Tschurrichel nair che craps pon esser bler dapli che quai ch’els paran a l’emprima egliada.


text:
L'entschatta avust hai dà il concert «Zeitlose Pracht» nua che l'orchester La Scintilla ha sunà ovras ord dal temp baroc. Sut la direcziun da la violonista Anna Gebert ha l'orchester oriund da Turitg dentant er accumpagnà las arias chantadas da Julie Fuchs. La Franzosa giauda gronda stima ed è adina puspè preschenta sin las tribunas internaziunalas.
In ulteriura part da l'emissiun Artg musical lascha resunar l'orgla. L'organist svizzer Rudolf Lutz ha sunà sin l'orgla da la baselgia Son Giachen a Claustra diversas ovras da la musica classica. Lutz è dentant er enconuschent per sias improvisaziuns. Ina da lezzas tadlain nus era.


text:
Construider da punts na vul Urs Cadruvi betg sa numnar. Era betg a la fin da ses temp d'uffizi sco secretari general da la Lia Rumantscha. Pli gugent sa vesa el sco commember d'ina squadra ch'ha lavurà mais ed onns vi dal cumpromiss, l'uschè numnà model da coexistenza.
Quel pretenda da scolaras e scolaras da scolas rumantschas ch'instrueschan l'idiom sco lingua d'alfabetisaziun d'emprender a leger e chapir il rumantsch grischun. En scolas ch'instrueschan il rumantsch grischun sco lingua d'alfabetisaziun vala il cuntrari.
Nus n'avain era oz betg la situaziun ideala.
E tuttina di Urs Cadruvi ch'el faschessi tut anc ina giada tuttina.
In cumpromiss filigran
La via a quest cumpromiss tranter Pro Idioms e Pro Rumantsch saja stada greva, conceda il secretari general partent. I haja dà bleras sairas ch'el na pudeva strusch pli discutar uschia ch'el saja simplamain cuntent ch'i saja gartegià da tegnair la perseveranza e la persistenza da tegnair tras.
Cun in sguard sin il cumpromiss per uschia dir la punt tranter ils adherents dals idioms ed ils adherents dal rumantsch grischun en scola di el:
La punt è enorm filigrana e sch'ins fravegia enturn mo in zic ristg'ins che la dispita rumpa ora puspè. E lura avain la medema salata sco tut quests onns.
Tant pli impurtant saja quai che la Lia Rumantscha cuntinueschi cun la filosofia da francar il model da coexistenza per ch'ina nova generaziun da rumantschs sappia crescher si cun quel.
Il rumantsch è daventà in
Guardond enavos al cumenzament da ses temp d'uffizi è ina chaussa clera: il renum dal rumantsch ha sa megliurà massivamain.
Jau sper che quai n'è betg mo in hype mabain ch'i dà in entir orcan or da quai.
I dat dentant era l'autra vart. Anc adina vegn il rumantsch gugent emblidà. Ed anc adina saja l'encletga per ils problems da la Rumantschia en il Grischun quasi inexistent, di Urs Cadruvi.
La lavur per la Lia Rumantscha cuntinuescha damai cun il nov secretari general Martin Gabriel. Urs Cadruvi mida il zercladur a Schiers e daventa vicedirectur da «la Fundaziun Flury».
RR actualitad 07:00


text:
La lescha prevesa ch’ils possessurs d’autos en Germania ma era tut tgi che dovra las autostradas en Germania ston pajar ina taxa, cumenzar duai tut il 2019.
Las taxas dependan da las emissiuns da l’auto ina vignetta da 10 dis po uschia custar fin a 25 euros.
Per la populaziun en Germania vegnan ils custs cumpensads cun pli bassas taglias, perquai aveva plirs stadis da l’UE crititgà questa metoda sco discriminanta.
Las pli impurtantas reglamentaziuns
- Maut vala per autos e rulottas, dentant betg per motos grondas u camiuns pitschens.
- Ella vala teoretic sin autostradas e vias naziunalas. Per proprietaris da vehichels da l’exteriur na vala ella betg sin vias naziunals
- La taxa vegn cassada sur ina vignetta electronica. I na dat pia nagins tatgaders.
- Proprietaris da vehichels da la Germania ston cumprar automatic ina vignetta per l’onn. Quella val per autostradas e vias naziunalas. Tut tenor auto po ella custar fin 130 euros.
- Persunas da l’exteriur pon empè da la vignetta annuala era mo cumprar ina vignetta per curt temp. La pli favuraivla varianta custa 2.50 euros.
RR novitads 17:00


text:
Header 1
Header 2
Header 3
Hyperlink
Paragraph
Lorem ipsum dolor sit amet, test link adipiscing elit. Nullam dignissim convallis est. Quisque aliquam. Donec faucibus. Nunc iaculis suscipit dui. Nam sit amet sem. Aliquam libero nisi, imperdiet at, tincidunt nec, gravida vehicula, nisl. Praesent mattis, massa quis luctus fermentum, turpis mi volutpat justo, eu volutpat enim diam eget metus. Maecenas ornare tortor. Donec sed tellus eget sapien fringilla nonummy. Mauris a ante. Suspendisse quam sem, consequat at, commodo vitae, feugiat in, nunc. Morbi imperdiet augue quis tellus.
Lorem ipsum dolor sit amet, emphasis consectetuer adipiscing elit. Nullam dignissim convallis est. Quisque aliquam. Donec faucibus. Nunc iaculis suscipit dui. Nam sit amet sem. Aliquam libero nisi, imperdiet at, tincidunt nec, gravida vehicula, nisl. Praesent mattis, massa quis luctus fermentum, turpis mi volutpat justo, eu volutpat enim diam eget metus. Maecenas ornare tortor. Donec sed tellus eget sapien fringilla nonummy. Mauris a ante. Suspendisse quam sem, consequat at, commodo vitae, feugiat in, nunc. Morbi imperdiet augue quis tellus.
button primary   button success   button default
Header h1   Lorem ipsum dolor sit amet, test link adipiscing elit. Nullam dignissim convallis est. Quisque aliquam.   Button success
Lorem ipsum dolor sit amet, consectetur adipiscing elit. Aenean a efficitur velit. Aenean iaculis auctor urna. Pellentesque cursus sem non tempor dapibus. Duis diam orci, tempor non venenatis a, ultrices et massa. Sed dignissim lorem sed nunc scelerisque placerat. In ullamcorper id mauris vel congue. Quisque rutrum justo neque, a aliquet quam laoreet sed. Nam sed consequat magna. Donec sodales ipsum et sagittis pretium.
Lorem ipsum dolor sit amet, consectetur adipiscing elit. Aenean a efficitur velit. Aenean iaculis auctor urna. Pellentesque cursus sem non tempor dapibus. Duis diam orci, tempor non venenatis a, ultrices et massa. Sed dignissim lorem sed nunc scelerisque placerat. In ullamcorper id mauris vel congue. Quisque rutrum justo neque, a aliquet quam laoreet sed. Nam sed consequat magna. Donec sodales ipsum et sagittis pretium.
H3 header   Lorem ipsum dolor sit amet, consectetur adipiscing elit. Aenean a efficitur velit. Aenean iaculis auctor urna. Pellentesque cursus sem non tempor dapibus. Duis diam orci, tempor non venenatis a, ultrices et massa. Sed dignissim lorem sed nunc scelerisque placerat. In ullamcorper id mauris vel congue. Quisque rutrum justo neque, a aliquet quam laoreet sed. Nam sed consequat magna. Donec sodales ipsum et sagittis pretium.       H3 header   Lorem ipsum dolor sit amet, consectetur adipiscing elit. Aenean a efficitur velit. Aenean iaculis auctor urna. Pellentesque cursus sem non tempor dapibus. Duis diam orci, tempor non venenatis a, ultrices et massa. Sed dignissim lorem sed nunc scelerisque placerat. In ullamcorper id mauris vel congue. Quisque rutrum justo neque, a aliquet quam laoreet sed. Nam sed consequat magna. Donec sodales ipsum et sagittis pretium.
Lorem ipsum dolor sit amet, consectetur adipiscing elit. Aenean a efficitur velit. Aenean iaculis auctor urna. Pellentesque cursus sem non tempor dapibus. Duis diam orci, tempor non venenatis a, ultrices et massa. Sed dignissim lorem sed nunc scelerisque placerat. In ullamcorper id mauris vel congue. Quisque rutrum justo neque, a aliquet quam laoreet sed. Nam sed consequat magna. Donec sodales ipsum et sagittis pretium.
Lorem ipsum dolor sit amet, consectetur adipiscing elit. Aenean a efficitur velit. Aenean iaculis auctor urna. Pellentesque cursus sem non tempor dapibus. Duis diam orci, tempor non venenatis a, ultrices et massa. Sed dignissim lorem sed nunc scelerisque placerat. In ullamcorper id mauris vel congue. Quisque rutrum justo neque, a aliquet quam laoreet sed. Nam sed consequat magna. Donec sodales ipsum et sagittis pretium.
Lorem ipsum dolor sit amet, consectetur adipiscing elit. Aenean a efficitur velit. Aenean iaculis auctor urna. Pellentesque cursus sem non tempor dapibus. Duis diam orci, tempor non venenatis a, ultrices et massa. Sed dignissim lorem sed nunc scelerisque placerat. In ullamcorper id mauris vel congue. Quisque rutrum justo neque, a aliquet quam laoreet sed. Nam sed consequat magna. Donec sodales ipsum et sagittis pretium.
H3 header   Lorem ipsum dolor sit amet, consectetur adipiscing elit. Aenean a efficitur velit. Aenean iaculis auctor urna. Pellentesque cursus sem non tempor dapibus. Duis diam orci, tempor non venenatis a, ultrices et massa. Sed dignissim lorem sed nunc scelerisque placerat. In ullamcorper id mauris vel congue. Quisque rutrum justo neque, a aliquet quam laoreet sed. Nam sed consequat magna. Donec sodales ipsum et sagittis pretium.       H3 header   Lorem ipsum dolor sit amet, consectetur adipiscing elit. Aenean a efficitur velit. Aenean iaculis auctor urna. Pellentesque cursus sem non tempor dapibus. Duis diam orci, tempor non venenatis a, ultrices et massa. Sed dignissim lorem sed nunc scelerisque placerat. In ullamcorper id mauris vel congue. Quisque rutrum justo neque, a aliquet quam laoreet sed. Nam sed consequat magna. Donec sodales ipsum et sagittis pretium.       H3 header   Lorem ipsum dolor sit amet, consectetur adipiscing elit. Aenean a efficitur velit. Aenean iaculis auctor urna. Pellentesque cursus sem non tempor dapibus. Duis diam orci, tempor non venenatis a, ultrices et massa. Sed dignissim lorem sed nunc scelerisque placerat. In ullamcorper id mauris vel congue. Quisque rutrum justo neque, a aliquet quam laoreet sed. Nam sed consequat magna. Donec sodales ipsum et sagittis pretium.
Lorem ipsum dolor sit amet, consectetur adipiscing elit. Aenean a efficitur velit. Aenean iaculis auctor urna. Pellentesque cursus sem non tempor dapibus. Duis diam orci, tempor non venenatis a, ultrices et massa. Sed dignissim lorem sed nunc scelerisque placerat. In ullamcorper id mauris vel congue. Quisque rutrum justo neque, a aliquet quam laoreet sed. Nam sed consequat magna. Donec sodales ipsum et sagittis pretium.
H3 header   Lorem ipsum dolor sit amet, consectetur adipiscing elit. Aenean a efficitur velit. Aenean iaculis auctor urna. Pellentesque cursus sem non tempor dapibus. Duis diam orci, tempor non venenatis a, ultrices et massa. Sed dignissim lorem sed nunc scelerisque placerat. In ullamcorper id mauris vel congue. Quisque rutrum justo neque, a aliquet quam laoreet sed. Nam sed consequat magna. Donec sodales ipsum et sagittis pretium.
Lorem ipsum dolor sit amet, consectetur adipiscing elit. Aenean a efficitur velit. Aenean iaculis auctor urna. Pellentesque cursus sem non tempor dapibus. Duis diam orci, tempor non venenatis a, ultrices et massa. Sed dignissim lorem sed nunc scelerisque placerat. In ullamcorper id mauris vel congue. Quisque rutrum justo neque, a aliquet quam laoreet sed. Nam sed consequat magna. Donec sodales ipsum et sagittis pretium.
H3 header   Lorem ipsum dolor sit amet, consectetur adipiscing elit. Aenean a efficitur velit. Aenean iaculis auctor urna. Pellentesque cursus sem non tempor dapibus. Duis diam orci, tempor non venenatis a, ultrices et massa. Sed dignissim lorem sed nunc scelerisque placerat. In ullamcorper id mauris vel congue. Quisque rutrum justo neque, a aliquet quam laoreet sed. Nam sed consequat magna. Donec sodales ipsum et sagittis pretium.
Button
Button             Button
Button             Button             Button
Button             Button             Button             Button
Label
Label             Label
Label             Label             Label
Label             Label             Label             Label
reacties van   blije klanten                  'Lorem ipsum dolor sit amet, consectetur adipiscing elit, sed do eiusmod tempor incididunt ut labore et dolore magna aliqua. Mattis rhoncus urna neque viverra justo nec. Adipiscing elit duis tristique sollicitudin. Dui ut ornare lectus sit amet est. In dictum non consectetur a.'    Blije klant            'Lorem ipsum dolor sit amet, consectetur adipiscing elit, sed do eiusmod tempor incididunt ut labore et dolore magna aliqua. Mattis rhoncus urna neque viverra justo nec. Adipiscing elit duis tristique sollicitudin.'    Blije klant            'Lorem ipsum dolor sit amet, consectetur adipiscing elit, sed do eiusmod tempor incididunt ut labore et dolore magna aliqua. Mattis rhoncus urna neque viverra justo nec.'    Blije klant


text:
Inclusion
In la teoria di insemma, l'inclusion, indicada cont , a l'è 'na relazion binaria in tra insemma definida inscì: "l'insemma a l'è contegnuu dent de se e domà se, per ogni element , se el partegn a alora el partegn ad ". In simboi, daa du insemma e , se dis:
L'insenma se ciama sottainsemma de .
Se dis, pussee giustament, inclusion streccia, per dì che ogni element de l'è anca element de ma che gh'è di element de che hinn no di element de .
Se tucc i element de partegnen anca a se parla de sottainsemma improppi. Se parla de sottainsemma proppi se almen vun di element de el partegn mia a l'insemma , cioè in del cas de l'inclusion streccia.


text:
cuntegn
Artg musical
-
Ei neiva ina neiv…
Enviern en la chanzun rumantscha
I neiva, La naivetta, Tras la neiv, Neiva mo neiva, Ei neiva ina neiv, Um da neiv ni Ei ha neviufurmaziuns indigenas dechantan la stagiun alva. Uschia: chors duffants Mustér, Sumvitg, Trun e Zuoz; chors da creschì: chor da giuvenils svizzer, cantus firmus surselva, Rudè da chant Engiadina, i cantanti, Coro Proget 2000 e chor rumantsch da la scola chantunala Cuira. Lura Corin Curschellas & Ils Fränzlis da Tschlin, Curdin, Cristina e Madlaina Janett, la chantautura Anna Monica Salzgeber, Maria Victoria Haas e collegas, Ils trubadurs Peder e Flurin ed Alexi e Marcus. Munì vegn quai chant cun tschintg variantas dal renumà Schneewalzer.
Ils titels en l'emissiun


text:
Dapi il segund pass da la reavertura cun stizuns ed ustarias ils 11 da matg, haja quai dà en il Grischun be tschintg novs cas da corona. La media chantunala interpretescha quai uschia che las mesiras da protecziun, cunzunt da tegnair distanza, lavar e dischinfectar ils mauns funcziunian.
En vista ad ina segunda unda concluda ella perquai:
Sin basa da l'ultim mais, betg mo en il Grischun ma er en l'entira Svizra, stoss jau dir: Na, jau crai betg ch'ella vegnia uschè gonda sco quai ch'ella è stada l'ultima giada.
Ma quai gartegia be sche tschertas mesiras vegnian resguardadas vinavant. Principalmain sajan quai la distanza e l'igiena. Ed ella fa er attent ch'i saja tar tut anc adina in nov virus ch'ins n'enconuschian anc betg dal tuttafatg.
Ulteriur lockdown betg necessari
Marina Jamnicki na vesa betg ch'i dovria anc ina giada mesiras uschè drasticas sco il mars. Quai er sch'i avess tuttina da dar ina ferma segunda unda d'infecziuns. D'ina vart veglian tuts evitar quai sche pussaivel. Da l'autra vart na saja quai er ord vista medicinala probablamain betg pli necessari. Ussa possian ins vesair bler meglier ordavant ils svilups ed uschia er reagir pli punctual tar persunas pertutgadas e lur conturn. Plinavant è ella da l'avis che er ils ospitals sajan uss preparads bler meglier che cura ch'il virus è arrivà per l'emprima giada.
Scolas avertas nagin problem
En las duas emnas che las scolas sajan uss puspè avertas n'haja quai dà nagins cas d'infecziun, uschia la media chantunala. Cunquai ch'i dettia actualmain er uschiglio fitg paucas infecziuns, saja il ristg ch'in uffant s'infecteschia cun il virus, fitg pitschen. Tenor ella na stoppian ins betg far quitads pertutgant la scola sco pussaivel lieu da derasaziun. Quai funcziunia uschia cun las mesiras instradadas.
Er il stab da crisa turna plaunet tar la normalitad
Sin il zenit da la crisa hajan els telefonà per part passa trais giadas l'emna in cun l'auter. Entant hajan els reducì ils inscunters via telefon sin in per emnas. I saja bun da tuttina anc sa barattar regularmain.
Il mument hajan els anc lavur avunda. Il contact-tracing, pia tschertgar persunas che pudessan esser stadas en contact cun eventuals cas da corona dettia bain lavur, ma funcziunia sco spetgà. I na saja betg extrem blers cas. Uschia sajan els uss er vi da discussiunar da schliar il manaschi da crisa. Ina decisiun na saja però anc betg crudada. Quai dependia er in pau da la Confederaziun, uschia Marina Jamnicki. Ma ins sentia che la normalitad returnia plaunet.


text:
Stan Wawrinka ha ditg giu il «Tie Break Tens» encunter l'Austraic Dominic Thiem duas uras avant il cumenzament – ina surpraisa. Il mardi aveva il traidubel victur dal Grand-Slam sa mussà optimistic e communitgà ch'el sa legria da turnar sin la plazza da tennis.
Problems cun il schanugl
Pertge che Wawrinka ha declerà forfait n'è anc betg enconuschent. Ins suppona dentant ch'i haja in connex cun ses schanugl. El aveva communitgà ch'el gioghia en l'Australia per sclerir sch'el possia sa participar a l'emprim event pli grond il 2018 – quai dentant mo sch'i dettia nagina ristga per ses schanugl.
Il davos turnier da Wawrinka è stà ils 3 da fanadur a Wimbeldon, nua ch'el ha pers cunter il Russ Daniil Medwedew en l'emprima runda. Suenter ha il Romand stuì operar duas giadas ses schanugl e far ina pausa per sa regenerar.
RR novitads 10:00


text:
Col ruèr de la neif e del freit, se à serà sù ence l campionat de balon de Pruma Categoria che veit l Fascia se la jièr te la ultima posizions de la clasifica. Te l’ultima partida jièda ai 3 de dezember, Debertol e compagnes à perdù 2 a 0 contra l Spormaggiore, jian ampò na bela endesfida che seguramenter aessa podù fenir a na vida desvaliva se no fossa stat per mingol de malasort che à portà i ladins a la metà del prum temp a se fèr ite enstesc l gol del svantac. Chest à dapò condizionà l’éjit de duta la partida coi parons de cèsa seré tedò e vertesc a pontèr via en contratach. Su un de chisc l’é ruà ence l secondo gol al scomenz del secondo temp, dò che l Fascia aea falà n par de bona ocajions. Aboncont perder su chest ciamp, semper n muie senester, e contra la terza en clasifica, ge stèsc e fèsc manco mèl de autra desfates sopides te chesta pruma pèrt de campionat. De fat, i ponc perdui dò strèda contra Piné, Alta Anaunia, Verla e TNT Monte Peller, peisa de segur n muie de più ajache lascé a squadres del medemo livel e che con pech de più se les podessa aer vindò en clasifica. Se zeche de miec se cognarà vardèr de fèr l’aisciuda che vegn, jirà fat proprie de contra a chisc aversaries. Ence se la desfates les é states dassen massa, no l’é mencià i aspec positives te chesta pruma pèrt de sajon da alenador de mister Chelodi. Chel che maormenter se à palesà, l’é l gran lurier fat coi joegn e la fiduzia che a chisc ge à dat enceben cognan jièr te condizions nia sorides. Apede a Matteo Lorenz che jà l’an passà aea dat a veder de esser vertech per la pruma squadra, l “Ciulu” à petà te ciamp beleche semper e zenza se pesimèr trop, etres trei cater joegn del doimile: Sebastiano Rasom, Patrick Cincelli, Gabriele Riz, Pierpaolo Rasom. Autra bona notes l’é stat ence la gestion dei doi portieres Lorenz e Colusso che à jià mingol per om, la conferma de la cobia de defensores Trottner-Deflorian e l recuperament de joegn desche Gianni Riz e Federco Cincelli che aea lascià alò de jièr.
Donca, enceben che i resultac no sie semper stac bogn e che i ponc vadagné no i é n muie, peisse de poder dir che se pel vardèr al davegnir con otimism ajache la squadra la é jona, piena de gaissa e ence de calità.
Col didament e l’ejempie che enscin ades i “veies” Bernard, Cigolla, Debertol e Deluca, no à mai fat mencèr, chesta formazion no pel fèr auter che crescer, jà a partir da la seconda pèrt de chest campionat che pontarà demez l’ultima domenia de firé. Ma ades l’é de giusta ence se pussèr e se fèr doi strojèdes coi schi.
Da man del Fascia Balon, a duc i sostegnidores e i amisc, n bel augurie de bona festes.


text:
Purschida
Per problems persunals, famigliars e socials porscha la
Scola chantunala grischuna plirs posts da consultaziun interns ed externs.
A la Scola chantunala grischuna è l’informatica ina
sparta da servetsch e serva al sustegn communicativ da las scolaras e dals
scolars, da las scolastas e dals scolast e da las collavuraturs e dals
collavuraturs.
La medioteca da la SCG è in lieu d’emprender e da
lavurar, da communicaziun, da recreaziun ed in lieu d’inscunter ed inspiraziun
per in e mintgin.
L’experientscha
mussa ch’ina buna elecziun da l’alimentaziun è fitg impurtanta per scolaras e
scolars. Il café da la Scola chantunala grischuna en il sectur dals palazzins
(palazzin 6) a la Kanti Plessur, il kiosc da la scola (cafetaria) a la Kanti
Halde ed il convict offreschan in’alimentaziun favuraivla ed equilibrada.
La scola chantunala grischuna a Cuira ha ina media ed in medi da scola. Quels cusseglian la direcziun da la scola, las persunas d'instrucziun, ils geniturs sco er las scolaras ed ils scolars davart temas da la sanadad ch'èn relevants per la scola. Ultra da quai stattan els a disposiziun per dumondas da la prevenziun e da la promoziun da la sanadad sco er per mesiras epidemiologicas, en spezial per vaccinaziuns.
Dal team da medis da scola fan part:
dr. Nadège Krafft-Hügli
dr. Werner Krafft
tel: 081 286 07 07
Ils curs da
vacanzas han la finamira da repeter e consolidar la materia da l’onn da scola passà.
Uschia èsi pussaivel da cumenzar il nov onn da scola bain preparà.


text:
Per la construcziun da la viafier da l‘Alvra (Tusaun-San Murezzan) èn vegnids consultads experts renumads. Trassaziuns e tut las construcziuns èn vegnidas fatgas tenor normas che correspundevan a la pratica la pli moderna da la construcziun da trens en muntogna. La viafier da l’Alvra è vegnida construida sco viafier da muntogna classica per la gestiun a vapur. Sia trassaziun e sias construcziuns d’art da crappa rutta dal lieu èn il punct culminant da la perioda classica da construcziun da la viafier.
La viafier dal Bernina (San Murezzan - Tirano) è in’adattaziun innovativa dal tren electric intercommunal cun trassaziun excellenta en l’auta muntogna. En las Alps è ella il model per bleras viafiers projectadas ed insaquantas construidas. Il traject dal Bernina è oz singular en l’entir mund: I sa tracta da la pli auta transversala da las Alps e d’ina da las pli stippas viafiers d’adesiun dal mund.
Las construcziuns d’art dal traject da l’Alvra e dal Bernina (punts, staziuns, indrizs regulaturs, tunnels e lur portals) furman in’unitad cun la topografia speziala. La tscherna dal traject, surtut quel dal Bernina, è stada motivada commensuradamain tras l’intermediaziun d’attracziuns turisticas e da la cuntrada. Tuttas duas viafiers possedan edifizis d’auta qualitad ed èn concepidas puncto traject e puncto construcziuns autas cun relaziun intenziunada cun la cuntrada.
Extract da charta traject cumplessiv
Extract da charta traject da l‘Alvra
Extract da charta traject dal Bernina
Extract da charta construcziuns d’art traject da l‘Alvra
Extract da charta construcziuns d’art traject dal Bernina


text:
Il mument èsi planisà ch’ils artitgels sutsilvans cumparian sco enfin qua ina giada l’emna en La Quotidiana, e quai mintgamai il mardi. En il futur èsi tenor Truttmann però era pussaivel ch’il concept vegn anc sviluppà u adattà. La FMR è vinavant a la tschertga da persunal redacziunal per il Grischun Central a partir dal 2021, surtut per la purschida surmirana, e quai en in pensum da lavur total da var 200%.
Fundaziun Medias Rumantschas FMR
La FMR ha la sedia principala a Cuira. Ella è finanziada da la Confederaziun e dals chantuns e metta a disposiziun texts schurnalistics, fotografias e cuntegns multimedials en tut ils tschintg idioms sco era en rumantsch grischun.
Tut sco enfin qua tar la Pagina da Surmeir
In dals clients da la FMR è l’Uniun Rumantscha da Surmeir URS. Ella è l’editura da la gasetta emnila La Pagina da Surmeir. Gian Sonder, il president da la URS ha ditg, ch’el saja anc adina da buna speranza che la situaziun da persunal vegnia schliada sin l’auter onn, uschia che la Pagina da Surmeir possia cumparair vinavant sco enfin qua.
L’idea d’ina gasetta bilingua rumantsch-tudestga saja dentant anc adina in tema. Pervi dal coronavirus n’hajan ins enfin uss dentant betg anc pudì instradar insatge pli concret. Gia cler saja però ch’ins vegnia a visar il contract dal biro a Savognin, probabel sin la fin da quest onn. Ils redacturs dal Grischun Central ch’èn emploiads da la FMR, vegnan uschia a partir dal schaner a lavurar da chasa anora.


text:
Per sa qualifitgar per la festa da lutga federala a Zug restan als lutgaders grischuns anc la festa da la Svizra Centrala a Flüelen e la festa dal chantun Appenzell a Stein. Lura sto il trenader dals lutgaders grischuns, Reto Attenhofer, dar part ils nums dals lutgaders grischuns che van a Zug en il resgim.
Orlik è cler – ma tgi èn ils auters?
Il leader da l’equipa grischuna, Armon Orlik, è sa qualifitgà da la bell’entschatta. Orlik è vegnì avant trais onns ad Estavayer en la lutga finala, ed è er actualmain puspè en ina furma stupenta. Cun tschintg victorias en la stagiun actuala tutga el segir tar ils favurits da la festa federala a Zug.
Sper Orlik cumbatta ina ulteriura deschina lutgaders grischuns per il bigliet a la festa federala:
Gia uss para dad esser cler che Mauro Gartmann da Präz, Sandro Schlegel da Fideris, Roman Hochholdinger da Favugn, Christian Biäsch da Tavau e Mike Peng da Malix vegnan ad esser da la partida.
Schanzas han er ils frars Jörger
Sper ils lutgaders menziunads cumbattan er ils frars Marc e Corsin Jörger per la participaziun a la festa federala. Omadus lutgaders han gudagnà in cranz tar la festa da lutga Grischuna Glarunaisa a Cazas ed èn candidats per la festa federala.
Forsa perfin in lutgader fitg giuven
Sco mintga giada emprovan ils trenaders dals lutgaders grischuns er da dar ina schanza ad in lutgader fitg giuven. Armon Orlik aveva l’onn 2013 tar la festa federala a Burgdorf mo 18 onns. Forsa po puspè in lutgader fitg giuven far sias experientschas tar ina festa federala.
RR actualitad 17:50


text:
Oblast de Ul'janovsk
L'Oblast de Ul'janovsk (yлbяHoBckaя oблacTb in russ) a l'è un oblast de la Russia con caploeugh Ul'janovsk, in pè del 19 genar 1943. El so governator a l'è Sergey Ivanovich Morozov e 'l confina con Ciuvascia, Tatarstan, Oblast de Samara, Oblast de Saratov, Oblast de Penza e Mordovia.
El gh'ha 1218319 abitant e l'è grand 37300 chilometer quadrad.
I lengov parlade oltra al russ inn Lenga Erzya
Riferiment[Modifega | modifica 'l sorgent]
Alter proget[Modifega | modifica 'l sorgent]
- Wikimedia Commons contiene immagini o altri file su oblast' di Ul'janovsk
- Wikivoyage contiene informazioni turistiche su oblast' di Ul'janovsk


text:
«Solem ruaus cheu sin la riva, d’umbriva stat il lag curclaus»: Il text da la chanzun «La sera sper il lag» è ina da las enconuschentas poesias da Flurin Camathias. Mo el duai anc vegnir pli «palpabel», era a las generaziuns vegnintas. Quai di il president da la Fundaziun Pro Laax Erwin Ardüser. Perquai s’engaschan var 200 persunas, saja quai chors, uniuns, scolas, artists ed auturs, per quest onn commemorativ.
Concert vegn spustà
Il concert, previs ils 6 e 7 da mars, stoppia vegnir spustà per in onn, di Erwin Ardüser. Chantaduras e chantadurs dal Chor maschadà Laax, dal chor viril Laax e d’in nov chor d’uffants avevan gia cumenzà ad exercitar. Spustar ston ins forsa era l’avertura da la «Cularta», nua che 3 artists (Annatina Dermont, Roman Schmid e Remo Arpagaus) realiseschan ina installaziun audio-visuala.
Els sa fatschentan cun la persuna e l’ovra da Flurin Camathias.
Exposiziun en baselgia ed en chapluttas
Ina avischinaziun al poet è era l’exposiziun ambulanta. Quella vegn realisada en la baselgia parochiala a Laax ed en las chapluttas da Breil e Siat. En quels lieus è Flurin Camathias stà plevon. Diesch artists prendan part.
L’idea è, che nus avain trais exposiziuns ch'èn era il medem mument avertas.
In cudesch
Gia 1971 èn ovras da Flurin Camathias vegnidas edidas. Uss datti puspè in cudesch. Plirs auturs scrivan sur dal poet, sia lavur sco spiritual e sia vita.
Nus enconuschain sias ovras, mo pli pauc il carstgaun.
Planisadas èn er ulteriuras activitads. Uschia per exemepl l’engaschi da scolaras e scolars sco poets. Els transponan poesias da Flurin Camathias en lur linguatg en il temp dad oz.


text:
A Marc Gianola è in crap dà giu da cor cura ch'el ha guardà la conferenza da medias dal Cussegl federal. Euforic na saja el dentant betg vegnì. Al CEO da Tavau è cler ch'i spetgia tuttina anc blera lavur sin il club.
La liga da hockey svizra ha preparà in concept da segirtad. Mascras vegnan ad esser obligatoricas en il stadion, plinavant vegnia er a dar mo plazs da seser. I saja dentant er anc da guardar sin blers detagls, declera il CEO da Tavau.
Vegn il concept approvà dastga il HCD laschar ir en il stadion radund 4'500 aspectaturs durant ils gieus da campiunadi. Quai tar ina capacitad da bun 6000 plazzas.
Per nus va il quint si sche nus pudain dar noss gieus da chasa cun 4'400 aspectaturs.
Sch'i dat pli pauc aspectaturs perdian els daners. Els hajan dentant reservas ed ils giugaders sajan er pronts da desister sin ina part da la paja.
Cunquai che las occurrenzas grondas èn pir lubidas davent dal cumenzament d'october èsi bain pussaivel ch'il campiunadi 2020/2021 entschaiva pir l'october e betg schon da mez settember.
Cuppa Spengler cun autras sfidas
Dals 26 fin ils 31 da december 2020 duess la 94avla ediziun da la Cuppa Spengler avair lieu. Er qua stat il HCD dentant anc avant inqual sfida. In zic mal il chau a Marc Gianola fa il fatg, che la Russia e la Finlanda èn actualmain sin la glista cotschna dals pajais da ristg. Clubs ord quests pajais na pudessan pia betg far il viadi en Svizra senza ir en quarantina. Qua veglian els guardar exact co la situaziun sa sviluppescha las proximas emnas. Ina decisiun definitiva sche la Cuppa Spengler vegn realisada il 2020 duessi dar l'october.


text:
Il motiv per il plant sajan las perditas dal curs d’aczias tar il fond da pensiun. Quellas stettian en connex direct cun il scandal da svapur, communitgescha il minister da finanzas da la Bavaria Markus Söder. La Bavaria haja er in'obligaziun envers ses emploiads. I sa tractia d’ina summa da 700'000 euros, ha ditg Söder. Il stadi da la Bavaria è uschia l’emprim stadi tudestg ch’annunzia d’accusar il concern da VW.
L’atun passà aveva il concern da VW stuì conceder d’avair manipulà ils sistems da svapur dals autos da diesel cun ina speziala software.
RR novitads 14:00


text:
Il plazzal da la staziun da vitgira s’extenda sin var dus kilometers. Las lavurs cumpiglian la prolungaziun dal binari da surpassar per il traffic da rauba sin 750 meters, la renovaziun dal vial sco era la construcziun da binaris morts. Las lavurs vegnan probabel a durar fin il mars 2020 e custar var 100 milliuns francs .
Sco quai che las Viasfiers federalas communitgeschan haja il project ina gronda muntada per il traffic da vitgira sin l'axa nord-sid. Suenter l'avertura dal tunnel da basa dal Gottard e dal Monte Ceneri saja da quintar davent il 2020 cun bler dapli traffic da viafier, tant il traffic da vitgira sco er il traffic da persunas.
RR actualitad 17:00


text:
En il film cun il titel original «Ma vie de courgette» vai per il buob Zucchini che ha nov onns. Sia mamma mora ed uschia ha el dad ir en la chasa d’uffants da madame Papineau. Viver ensemen cun ils auters uffants n’è betg adina simpel per Zucchini, ma els tegnan ensemen e dattan in a l’auter sustegn.
In bel di vegn la buoba Camille ella chasa d’uffants e Zucchini s’inamurescha in zichel en ella. Ma l’onda da Camille vul ils daners da sustegn e pervia da quai duess Camille puspè bandunar la chasa d’uffants ed ir tar sia onda a star. Cler, che Zucchini e ses amis n’èn betg cuntents cun quai ed emprovan d'impedir la catastrofa.
120'000 visitaders en Svizra romanda
Il film è nominà per in Oscar en la categoria da films animads – en 10 dis, ils 26 da favrer pudess «Ma vie de Courgette» purtar il premi en Svizra. En passa 60 terras è il film da famiglia gia vegnì mussà ed en la Svizra romanda han gia 120’000 persunas vesì il film.
Reschissur Claude Barras n'avess betg pensà ch'il film ch'era concepì per uffants avess uschè in success, ma sin il pli tard cura che l'invit per Cannes è vegnida eri cler, ch'il film po era intgantar ils creschids.
RR novitads 12:00
En ils kinos grischuns
Cuira, Kinocenter: Gi/Ve/Ma 14:00, Ve 14:30, So 13:45, Du 14:45 (tudestg), Ma 16:30 (franzos, suttitels tudestgs)
Tavau, Kino Arkaden: Gi 16:30, So/Me 16:00 (tudestg)
Glion, Cinema sil plaz: Me 16:30 (tudestg)
Pontresina, Rex: Gi 13:45, Ve/So/Ma 14:00, Du 16:30 (tudestg)


text:
«Refurmo» – tranter revoluziun e refurmas
Dapi quatter onns èn las plaivs evangelicas da l'Engiadin Ota fusiunadas. Il num da la plaiv: «Refurmo». Ma dapi quatter onns datti inquietezzas. Tantas desditgas da la plazza – da sis reverendas ed in diacon social – evocheschan dumondas. Pertge?, sa dumondan commembras e commembers da la plaiv. Respostas concretas na datti betg. Tut las persunas involvidas fan la giatta morta.Quest'ediziun da Vita e cretta s'occupa da l'istorgia da «Refurmo» – cun tut ses spiert da pionier, cun las desditgas, la critica publica, respostas cripticas ed il far dascus.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.


text:
Per observar, co plantas da guaud s'adatteschan a las midadas dal clima, datti in project naziunal ils onns 2020 fin 2022. Er il Grischun sa participescha al project da l'Institut federal per la perscrutaziun da guaud, naiv e cuntrada e da l'Uffizi federal d'ambient.
Observadas vegnan 13 spezias da bostgs indigenas sco era 5 spezias da bostgs ospitantas. Da las total 57 emplantaziuns da test succedan 8 en il Grischun. Tranter auter succeda quai en las vischnancas Samedan, Valsot, Alvra e Val Stussavgia.


text:
Il pli impurtant en curt
Suenter in gieu valurus ha la Svizra pers esuenter penaltis cun 4:5 encunter la Polonia. Xhaka è stà il disfortunà che n'ha betg tutgà il gol.
Ils Svizers han giogà ina segunda mesadad fitg buna cun bunas schanzas da far in gol - ch'els han dentant savì nizzegiar mo ina giada:
En l'82avla minuta ha Shaqiri realisà in gol da siemi.
Suenter il temp regular e la prolungaziun era il resultat 1:1.
20'000 fans han sustegnì lur squadra en il stadion a Saint-Etienne.
Il gieu en survista
Durant lungas parts da l'emprima mesadad dal gieu dominavan ils Polonais.
Per ils svizers è il gieu dentant tuttina ditg i bain - fin en la 39avla minuta nua che Blaszczykowski il 1:0 per la Polonia.
L'equipa da Vladimir Petkovic aveva dad ir cun in disavantatg dad 0:1 en la pausa.
In 0:1 che va diltuttafatg en urden, di Roman Dobler che commentava il gieu per RTR en il stadion a Saint-Etienne.
En la segunda mesadad da la partida n'han ils Svizzers betg laschà pender il cheu ed han mussà spiert da cumbat e curaschi.
Suenter la 60avla minuta, nua che Schär aveva incassà ina charta gelga, era il gieu vegnì pli dir. En la 79avla minuta dà Seferovic in culp da latta ed en l'82avla minuta fa Xherdan Shaqiri l'unic gol per la Svizra - dentant in gol da siemi.
Suenter 90 minutas + 4 minutas prolungaziun stevi 1:1 - il otgavel final tranter la Svizra e la Pologna a Saint-Etienne è ì en la prolungaziun.
Ils Svizzers han giogà cun tut la forza. Ils polonais na paraivan betg pli dad avair medemamain blera forza. La Pologna aveva persvadì plitost en l'emprima mesadad dal gieu - uschia Roman Dobler da Saint-Etienne.
Malgrà bleras schanzas n'ha la prolungaziun betg manà gols. I va en ils penaltis nua ch'igl è reuschì a tuts da mantegnair il sang fraid - sulettamain a Xhaka betg.
La Svizra perda l'otgavel final cunter la Pologna suenter penalties cun 5:6.
RR Sportissimo 15:00+


text:
En la nova emissiun «La Canorta» è il chantadur passiunà Guido Derungs voss ospitant. Cun var 50 onns experientscha sco chantadur en dus differents chors sa el da tge ch'el discurra ed è pront per sa preparar ensemen cun vus sin la gronda festa «Rezia Cantat» dals 8 fin ils 10 da zercladur a Chiavenna.
L'emprima giada ha «La Canorta» avert ils 24-04-2018 sias portas. Ulteriuras emissiuns èn stadas ils 08-05 e 22-05.
La davosa emissiun è ils 05-06 da las 19:00 fin las 20:00 sin il Radio Rumantsch.
Mintga entschatta è greva
L'entschatta haja el bain gì in pau bregia da vegnir en la materia, però suenter saja lura ì «nagut uschè mal» , ha Gudio Derungs manegià suenter ch'el aveva dumagnà sia emprima emissiun tar RTR.
Jau hai savì ch'i vegnia insatge bun, perquai che nus faschain mo bunas chaussas.


text:
L'opposiziun en la Siria aveva fatg responsabla la regenza siriana per l'attatga ord l'aria sin il champ da fugitivs en la provinza Idlib. Tar l'attatga èn mortas almain 28 persunas, tranter questas era dunnas ed uffants.
ONU condemnescha attatga sin champ da fugitivs
Sch'il champ saja vegnì tschernì sapientivamain sco mira pudessi quai sa tractar d'in crim da guerra ha ditg il coordinatur d'urgenza da l'ONU Stephen O'Brien. El pretendia in'examinaziun independenta.
Tenor il post d'observaziun sirian èn 28 persunas vegnidas mazzadas tar l'attatga ord l'aria dad ier saira. 50 ulteriuras sajan blessadas. Tgi ch'è responsabel per l'attatga al cunfin tirc n'è il mument anc betg cler.
73 morts tar cumbats datiers d'Aleppo
Datiers da la citad siriana Aleppo èn vegnidas mazzadas il venderdi passa 70 persunas tar cumbats tranter las truppas da la regenza ed unitads da la front Al-Nusra.
Als rebels saja quai reussì da dumagnar sut controlla Chan Tuman, il lieu che sa chatta datiers d’ina via impurtanta che collia Damaskus ed Aleppo. Quai rapporta il post d'observaziun sirian per ils dretgs umans.
La conquista dals lieus tras milissas terroristicas mussia che las lingias da defensiun da la regenza en il sid da la Siria sa retirian, ha ditg Rami Abdel Rahmane, il directur dal post d’observaziun.
Cumbats cuntinueschan
Suenter duas emnas cun ferms cumbats era ida en vigur ina nova pausa da cumbat en la citad nord-siriana Aleppo. La pausa da cumbat era vegnida resguardada per gronda part.
Entant cuntinueschan ils cumbats en la Siria, malgrà pausas da cumbat regiunalas. Pir la gievgia aveva quai dà infurmaziuns davart attatgas sin in champ da fugitivs en il nord dal pajais; 30 persunas duain esser vegnidas mazzadas.
RR novitads 06:00 / 10:00


text:
Era quest onn vegn ina squadra finlandaisa ad esser da la partida a la Cuppa Spengler. Ils responsabels da Tavau han communitgà che l’equipa KooKoo da Kouvola haja acceptà l’invit. Dapi la stagiun 2015/16 tutga KooKoo tar la pli auta liga naziunala.
Avand dus onns aveva KalPa Kuopio surprendentamain gudagnà la Cuppa Spengler sco emprima squadra finlandaisa insumma. Il december passà è il club TPS Turku stà da la partida.
Cun KooKoo èn ussa 5 da las 6 equipas enconuschentas ch’èn da la partida a la Cuppa Spengler da quest onn. Sper il HCD èn quai Ambri-Piotta, il Team Canada, Sparta Prag ed apunta KooKoo.


text:
Marc Gianola da Samedan ha cumenzà sper l’En a dar a hockey. Da pitschen ensi era el d’enviern sin la plazza da glatsch e giugava la stad ballape. Spert ina giada è el entrà en il club da hockey da San Murezzan ed ha fatg là tut ils stgalims da juniors fin tar l’emprima equipa. Cun quella ha Gianola dà in pèr onns en emprima liga – ils bauds onns novanta era encunter il HCD ch'era vegni relegà en emprima liga.
Cun 19 il pass tar il HCD
Suenter l'emprendissadi hai dà per Gianola la schanza da far il pass tar il HCD. L’emprim ha il defensur – ch'è creschi ad in defensur da classa ed era ad ina figura d’integraziun tar il club da hockey da Tavau – survegni in contract dad in onn. Suenter ha cumenzà per l'Engiadinais ina carriera unica tar il campiun da record. Gianola è stà durant 17 onns in giugader da tschep dal HCD. Las quatter davosas stagiuns è'l perfin stà il capitani dal HCD.
Fidaivel al HCD era suenter sia carriera activa
L’onn 2009 ha Marc Gianola stuì terminar sia carriera activa pervia da problems cun la sanadad. Il capitani da Tavau è dentant restà tar sia equipa da cor: L’emprim en la partiziun da marketing e sponsoring, suenter ha Gianola pudì surprender la batgetta sco president da la Cuppa Spengler e dapi l’onn nov è Gianola era anc il maina fatschenta da l’equipa.
RR actualitad 07:00


text:
Cun la partida da qualificaziun encunter la Lettonia cuntinuescha per la Svizra la campagna da qualificaziun per il campiunadi mundial da ballape l’onn 2018 en Russia.
Fin qua e la prestaziun Svizra stada senza macla. Las emprimas quatter partidas da qualificaziun per il proxim campiunadi mundial ha la Svizra tuttas gudagnà. Era il duel encunter il campiun d’Europa, il Portugal, ha la Svizra gudagnà.
Sulet las equipas a la testa da la tabella sa qualifitgeschan directamain per il campiunadi mundial l’onn 2018. Las equipas sin plazza dus han da giugar la barrage. Per la Svizra èsi perquai impurtant da restar a la testa da la tabella. Tut auter ch'ina clera victoria encunter la Lettonia fiss ina gronda dischillusiun. La Lettonia ha gudagnà fin qua mo ina da las quatter partidas da qualificaziun. Quai encunter l'Andorra.
RR actualitad 17:00


text:
Bragg
Bragg a l'è un cumün svizzer del distret de Moesa. in del Canton Grison. Al gh’ha pressapoch 56 abitant e una süperfiss de 6.91 km², e al se tröva a una altitüden de 691 meter sura al livel del mar.
El cumün de Bragg a l'è tacaa ai cumün de Arvigo, Buseno, Santa Maria in Calanca, Selma.
Storia[Modifega | modifica 'l sorgent]
Bragg l'è menziunaa la prima volta in de l'ann 1419 cume Bragio. L'eva part del cumün de Calanca fina l'ann 1851 e dopu l'è diventaa un cumün indipendent.[1]
L'andament storegh de la popolazion de Bragg l'è indicaa in de la tabela chi sott:[1]
Riferiment[Modifega | modifica 'l sorgent]


text:
Sco quai ch’il president communal da Roveredo Alessandro Manzoni ha ditg envers RTR na saja betg pussaivel da lubir observaders durant la dumbraziun: «Ils statuts communals na lubeschan betg da far excepziuns, il moviment Un Cher per Roré n’è betg preschent en il cussegl communal ed uschia n’èsi betg pussaivel da sa participar a la dumbraziun da dumengia».
Sin la pagina d’internet da Facebook èn da leger commentaris che crititgeschan la vischnanca, per part discurran ils commentatur d’in agir dictatoric da la vischnanca. Il pledader dal moviment Un Cher per Roré (en cor per Roveredo) Gionata Pieracci ha ditg envers RTR ch’els acceptian la decisiun da la vischnanca da Roveredo. Ma avessi da dar ina decisiun stretga tar la votaziun nua ch’i va per la vendita da terren, alura pretendian els en mintga cas ina verificaziun dal scrutini.
RR actualitad


text:
A partir dal december da l'auter onn duain las lingias Berna-Bienna e Berna - Burgdorf Olten vegnir gestiunadas da la societad da tren BLS. La SBB perdess cunquai ses monopol. Duess la Confederaziun per propi pigliar davent questas duas lingias da la SBB, vul quella far recurs. Il mument marscha però anc la fasa da consultaziun.
Quai che vesia sin l'emprima egliada ora sco ina pitschna midada, saja ina midada da sistem che na possia betg vegnir annullada, communitgescha la SBB. Ina tala midada muntass pretschs pli auts ed ina mendra qualitad tar la purschida da la viafier. La SBB fa quint cun custs supplementars da radund 100 milliuns francs per onn.
Las Viafiers federalas accentueschan però er, ch'els restian pronts per discurs cun l'Uffizi federal da traffic e la BLS.
RR novitads 12:00


text:
Sulet al passagi da cunfin spetgian il mument passa 13'000 persunas, uschia il guvernatur envers l'emettur da novitads Skai. ll vischin en il nord da la Grezia ha serrà l'entir cunfin communabel e lascha il mument be passar in dumber limità da migrants
La regenza greca quinta che radund 32'000 persunas èn il mument bloccadas en il pajais. E di per di vegnian vitier radund 1'900 persunas da la Tirchia.
Tsipras vul ina guardia da costa europeica
Il primminister grec Alexis Tsipras vul pretender a l'inscunter tranter l'UE e la Tirchia da glindesdi ina guardia da costa europeica. La sedia da quella duai esser en la Grezia.
RR novitads 12:00


text:
Ils chauns che protegian las muntaneras daventan magari sez in problem per viandants, velo ciclists e chavaltgaders.
Per evitar da quellas confruntaziuns han Eveline Hauser e Dominik Waldmeier envidà da visitar lur bain puril per en spezial emprender d’enconuscher ils dus chauns da protecziun Orka e Falk da la rassa Montagne de Pyrénées, il link avra en ina nova fanestra. Var 40 persunas en stadas a Curaglia sin il bain puril Pali.
Il chaun Orka han els strusch vis, lez na scheva betg plaschair tanta glieud. Il segund chaun, il Falk è sa preschentà da sia meglra vart. Cun el han ils visitaders pudì emprender la funcziun ch'il chaun da protecziun ha insumma.
Quai ch’ha fatg surstar bain inqualin è, ch’ils chauns da protecziun lavuran tut senza cumonds. Igl è sulettamain l'instinct che di al chaun tge ch'el duai far per sia muntanera. El vesa sia muntanera sco famiglia e protegia quella famiglia da tut quai ch’el manegia che pudess esser malsegir.
Jan Boner dal Plantahof ha mussà als visitaders co sa cuntegnair vers ils chauns da protecziun. Sco persunas che van a viandar dentant era sco possessur d’in auter chaun. Als possessurs da chauns ha el cusseglià da guntgir muntaneras che vegnan protegidas da chauns, mo uschia possian ins evitar conflicts.


text:
A l'emprima egliada na ves'ins nagut dals donns: Ils chanasters verds sin il stan da fiera dals Gislers a Cuira èn emplenids cun stgatlas d'apricosas, primblas ed ampuaunas. Però – la perdita saja stada fitg gronda, declera Selina Gisler.
Tar las primblas n'han bleras plantas insumma nagins fritgs. Quellas che creschan èn persuenter pli grondas.
Tar las apricosas na saja ina sort insumma betg creschida. La segunda haja gì enturn 20% dals fritgs usitads, e la terza e quarta sorta hajan gì pli u main fritgs. La raschun saja che las sorts madireschian e flureschian mintgamai da differents temps.
Naginas mesiras spezialas
Mesiras encunter las scheliras n'hajan els prendì naginas. «Nus n'avain pudì far nagut. Las plantas èn memia autas. Quai n'è betg sco tar las vignas. Il davos onn avain nus empruvà da simplamain ir enturn cun il tractor, quai n'aveva er betg gidà.» La vendita sin la fiera funcziuneschia anc, di Selina Gisler, ma la glieud saja bain conscienta ch'i haja paucas apricosas.
RR actualitad 07:00


text:
Studentas da las Dolomitas in visita illas scoulas da Scuol e da Sent
Dürant las ultimas duos eivnas da scoula han visità quatter studentas da las Dolomitas chi discuorran ladin las scoulas da Sent e da Scuol. Las quatter studentas absolvan il stüdi da magistras a l’università da Bolzan ed han fat ün practicum da barat culla Scoul’Ota da Pedagogia dal Grischun. Ellas han visità dürant duos dis Cuoira, il rest da lur practicum han ellas absolt illas scoulas da Scuol e da Sent.
La contribuziun cha’l Radio e la Televisiun Rumantscha (RTR) han fat in quist connex chattaivat quia:


text:
Il matg da quest onn ha l’Institut Otalpin Ftan SA inizià in auzament dal chapital d’aczias cun la finamira da generar in chapital supplementar da 5 milliuns francs – quai cun aczias d’ina valur nominala da 25.- francs cun ina valur da cumpra da 42.- francs netto. Sco la societad ha communitgà po quai auzament da chapital d’aczias vegnir realisà en dus pass. En l’emprim pass èn per ils 25 da fanadur vegnì pajads en 4 milliuns francs. Ed entaifer ils proxims 6 mais suondan anc 1 milliun francs. Cun quellas mesiras cuntanscha l’Institut Otalpin Ftan SA ina finanziaziun solida.
Grazia al sustegn d’acziunaris d’enfin ussa, da la vischnanca da Scuol e d’auters investurs da la Bassa han pudì vegnir generads 3 milliuns francs. Il partenari strategic da l’Institut Otalpin, la SCC Education Group AG s’ha participà cun 2 milliuns francs a l'auzament dal chapital d’aczias.
Jon Peer, il president dal cussegl d’administraziun da la Institut Otalpin Ftan SA, ha declerà, ch’el saja fitg cuntent, ch’els hajan cun success pudì auzar il chapital d’aczias. Uschia saja pussaivel da sviluppar l’institut a moda durabla.
RR novitads 15:00


text:
Suenter ils musicals «High School Musical» l'onn 2009/10 e «Grease» 2012/13, organisescha l'Uniun Musical Surselva il musical «Mamma Mia» cun chanzuns da la gruppa svedaisa ABBA. La premiera dal musical è planisada l'onn 2018, la selecziun da las acturas ed acturs entschaiva dentant gia uss. Dumengia ha lieu a Glion l'emprim casting. Tschertgadas vegnan acturas ed acturs per 12 rollas, circa 10 persunas per la gruppa da sautunzas e sautunzs, ed almain 10 chantaduras e chantadurs per il chor.
Nagina tema, ristgar
Tenor Christina Köb dal comité d'organisaziun dal musical, na tschertgan els betg mo multi-talents che san giugar, chantar e sautar. Natiralmain ch'i fiss bun sche las candidatas e candidats han plirs da quels duns, cunzunt per occupar las rollas principalas.
Però era per giuvenils che sappian p.ex. «mo» sautar u chantar bain dettia avunda rollas en il musical.
I dovria segir in tschert talent da basa, fitg impurtanta saja dentant la motivaziun ed il plaschair da far part d'in musical. I vegnia era lavurà cun ils giuvenils e sviluppà lur talents fin la premiera dal musical 2018.
Chantar per las vatgas
Ina giuvna che s'è decidida da sa preschentar al casting per il musical «Mamma Mia» è Sandra Herger da Sumvitg. Ella fa l'emprendissadi da pura al Plantahof ed è per il mument en plazza a Seefeld (UR). Durant quai emprendissadi n'ha ella betg bler temp liber, uschia ch'ella trenescha da chantar durant la lavur.
Il pli gugent chanta ella la damaun e la saira durant mulscher. Sandra Herger di, ch'ella chantia gia da pitschen ensi, savens durant lavurs ruassaivlas ed era in zic monotonas. Il temp da mulscher saja ideal per quai. Fin uss n'hajan las vatgas betg reclamà da ses chant, dapli latg na dettian ellas dentant era betg.
RR actualitad 08:00